'BIGO LIVE' - NATASHA HILANG KEKASIH, DIBURUK-BURUKKAN

"Isu itu membuatkan ramai bimbang mahu ambil berlakon kononnya takut saya buat hal. Ada antara alasannya pihak stesen televisyen menolak nama saya kerana kononnya isu itu masih segar lagi.

"Tipu kalau saya katakan hal seperti ini tidak membunuh kerjaya. Saya akui, jatuh terduduk juga kerana kontroversi ini.

"Tidak menuding jari kepada mana-mana pihak, Tasha sedar, segala kesalahan itu datang daripada dirinya sendiri yang gagal menggunakan akal untuk berfikir secara rasional," kata pelakon Natasha Elyzza.

Kepada Utusan, Natasha mengatakan dia menyesal terbabit dengan kontroversi itu dan mengakui ia adalah perbuatan bodoh.

Kontroversi Bigo Live membabitkan pelakon Fathia Latiff dan Natasha sudah berlalu lebih enam bulan.

Klik untuk gambar besar

Meskipun sudah berlalu lama, namun impaknya terhadap kerjaya Fathia dan Natasha sangat besar dan berpanjangan.

Tidak menuding jari kepada mana-mana pihak, Natasha sedar, segala kesalahan itu datang daripada dirinya sendiri yang gagal menggunakan akal untuk berfikir secara rasional.

"Tak nak dengar cakap orang inilah padahnya. Saya degil tak mendengar nasihat orang dan gagal mengawal diri sedangkan ada banyak lagi cara lain untuk berseronok.

"Saya sedar apa yang dilakukan itu adalah satu perbuatan bodoh! Bodoh sangat! Tetapi, saya terima natijahnya, itu semua pengajaran dan kalau Tuhan tak sayangkan saya, dia tak kurniakan dugaan seperti itu.

"Kalau tidak, di masa depan entah-entah banyak lagi perkara bodoh yang mungkin akan saya lakukan tanpa sedar seterusnya merosakkan nama sendiri.

"Ada yang komen dan menghasut agar saya tidak diberikan tawaran berlakon. Kononnya perempuan macam saya ni tak patut ada dalam indusri, teruk, bermasalah dan sebagainya.

"Benarlah apa yang diperkatakan, buat baik orang tak nampak, buat jahat sekali, 100 tahun pun masih ada yang akan mengungkit walaupun kita sudah berubah dan menyesali perbuatan itu.

"Tak apalah, saya reda dan tetap akan berusaha. Satu yang saya pegang, rezeki pasti akan ada, lambat atau cepat, cuma saya perlu bersabar," tuturnya.

Malah, teman lelaki Natasha sendiri berpaling tadah dengan menghilang, malah memburukkan dirinya.

"Bayangkan, dalam keadaan saya terduduk seperti itu, orang yang sepatutnya memberi sokongan kepada saya bersikap sebaliknya. Malah lebih teruk, turut memburuk-burukkan saya.

"Mujurlah ada teman-teman baik yang sentiasa ada di sisi. Sehingga kini, merekalah yang banyak menegur dan menasihati supaya saya tidak merosakkan diri," jelasnya.

Natasha mengakui persahabatan dengan Fathia kini pudar dan tidak tahu sebab sebenar Fathia tidak lagi menghubunginya.

"Selepas video itu tular, saya dengan dia sempat rapat sekejap tetapi kemudian dia pun macam buat hal sendiri.

"Tak pernah saya tanya kenapa kerana menganggap masing-masing sudah dewasa dan terpulanglah mahu berkawan dengan sesiapa.

"Tak tahu apa sebab Fathia buat begitu, tetapi jujurnya saya memang tiada masalah dengan dia. Elok juga begini kerana sama ada dia atau saya, kami tidak hilang atau rugi apa-apa pun kalau tidak berkawan.

"Saya tetap akan kenang dia sebagai seorang kawan yang baik dan mendoakan kejayaannya dalam hidup," ujarnya.

Apapun, ia adalah satu pengajaran buat golongan selebriti agar tidak melakukan perkara yang boleh menimbulkan kritikan orang ramai.

Pastinya Natasha sudah belajar dari pengalamannya dan diharap Natasha berjaya dalam apa jua bidang yang diceburi selepas ini.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR MENARIK - KEMESRAAN ALYAH & RAMLI MS SEBAGAI SUAMI ISTERI

Umum semua sudah tahu bagaimana perkahwinan rahsia antara Datuk Ramli MS dan Alyah kelmarin bocor gara-gara serbuan Jabatan Agama Islam Selangor (JAIS) di rumah banglo mereka. Bagaimanapun, hingga kini, baik Ramli MS mahupun Alyah, masing-masing mengambil pendirian berdiam diri mengenai kisah perkahwinan mereka itu.

Namun terkini, Alyah telah memuat naik foto bersama suaminya sebagai gambar profil di aplikasi WhatsApp. Aktiviti terbaru itu seolah membayangkan bahawa penyanyi itu memang selesa berkongsi kisah mengenai rumah tangganya.

Klik gambar untuk size besar

Cuma mungkin masalahnya ialah... Ramli MS sahaja yang masih malu dan enggan berkongsi kebahagiaan tersebut bersama peminat.

Untuk rekod, Ramli MS kelmarin telah mengaku di hadapan pegawai Jais bahawa dia dan Alyah telah bernikah pada tahun lalu di Batam, Indonesia. Dokumen asal perkahwinan mereka akan diserah dan diteliti oleh pegawai Jais selasa ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ADIK MILLER KHAN DIDAKWA PUKUL ISTERI KETIKA HAMIL SAMPAI LEBAM?

Baru-baru ini ada dakwaan mengatakan adik kepada pelakon Miller Khan, Aliff Alli Khan melakukan keganasan terhadap bekas isterinya, Aska Ongi ketika wanita itu sedang berbadan dua. Menerusi laporan media Indonesia, Aliff difahamkan telah menganiaya Aska sejak empat bulan hamil.

Malah, Aska yang diwakili penasihat undang-undang, Sunan Kalijaga, mendedahkan Aliff seorang pemabuk dan berperangai buruk: "Ya, dia dianiaya oleh suami yang juga seorang pemabuk. Aliff juga pernah melakukan hal yang sama (berkasar) kepada isterinya, Nora Alexandra sebelum ini," katanya kepada Insertlive.

Nora juga tidak berbelah-bagi untuk membantu memberikan keterangan berhubung perkara tersebut. Tambah Sunan, Aska telah melarang Aliff untuk bertemu anak mereka kerana bimbang kejadian sama berulang.

Klik untuk gambar besar

Selain itu, Aska turut membuat laporan terhadap pihak imigresen memandangkan pelakon yang berasal dari Malaysia itu tidak memiliki permit kerja yang sah: "Dia tidak ada izin untuk bekerja, dia paka pasport untuk melancong. Padahal sudah terbabit dalam pelbagai sinetron di sini," tambahnya.

Aliff dan Aska telah bercerai pada November 2019 selepas dikurniakan seorang anak. Perkahwinan mereka hanya bertahan selama setahun. Pasangan tersebut mendirikan rumah tangga pada 19 Disember 2018 dalam sebuah majlis tertutup di Bali, Indonesia dan mempunyai seorang anak perempuan bernama Alyssa Ismillah Khan.

Aliff merupakan adik-beradik Miller Khan, Isa Khan dan Farali Khan. Sepanjang berada di Indonesia, Aliff pernah membintangi filem 'Heart 2 Heart' dan beberapa sinetron antaranya 'Kau Berasal Dari Bintang', 'Rahasia Cinta' dan 'Catatan Hati Seorang Gadis'. Ketika ini, masih cuba mendapatkan keterangan lanjut daripada Aliff dan keluarganya.

www.myartis.com / Sumber & foto: Astro Gempak, Wow Keren & Insertlive

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZURA & FATTAH JADI DUTA BATA MALAYSIA

Bata Malaysia telah memilih pasangan Fattah Amin dan Fazura sebagai duta bagi mempromosikan koleksi Raya hebat mereka tahun ini.

Ini kerana, Fazura adalah pelakon, penyanyi, hos TV, VJ dan usahawan terkenal, sementara Fattah Amin pula pelakon dan penyanyi kegemaran ramai.

Kekasih showbiz ini dipilih kerana mereka berdua mewakili gaya dalam semua bidang.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESAL BIBIK LESAP MASA TENGAH SOLAT - AYU PUTEH RUGI RM12,000: "DIA KERJA ELOK SEMALAM & SEMPAT BUAT KOPI UNTUK SAYA"

"Nak buat permit bukannya murah, apabila sudah jadi begini saya pula kena bayar penalti untuk batalkan permit. Jadi memang banyak duit yang dikeluarkan untuk dia.

"Gaji bulanannya sudah saya berikan sebanyak RM1,500 malah dua hari lalu dia minta advance sebab anak nak masuk sekolah. Saya beri sebab ingin membantu dan tahu kesusahan mereka.

"Kalau diikutkan RM12,000 saya rugi sebab duit permit pun belum pulang modal," itulah kata penerbit Datuk Ayu Puteh apabila dia terpaksa menanggung kerugian sebanyak RM12,000 dek kerana pembantu rumahnya yang berasal dari Medan, Indonesia melarikan diri pada malam Sabtu.

Ayu ketika dihubungi memberitahu, dia juga sudah memberikan pendahuluan tiga bulan gaji kepada wanita berkenaan selepas memberi alasan memerlukan wang untuk membiayai keperluan persekolahan anak di sana.

Klik untuk gambar besar

Jelas Ayu atau nama sebenarnya Normashayu Puteh, 47, dia belum sempat untuk menyemak jika ada barang peribadinya yang hilang atau dibawa lari oleh wanita berkenaan.

Tidak tahu punca sebenar wanita yang dikenali sebagai Murni itu melarikan diri, Ayu cuba menghubungi kenalan pembantunya itu termasuk keluarga di Indonesia untuk mendapatkan maklumat lanjut.

"Ketika kejadian saya berada di tingkat atas rumah sedang solat. Saya sedar dia hilang selepas melihat rakaman CCTV. Dia juga selongkar tempat saya simpan pasport miliknya dan membawanya lari.

"Tak tahulah kenapa dia lari sebab kami sekeluarga memberi layanan baik. Malah dia juga bekerja dengan elok semalam dan sempat buat kopi untuk saya.

"Saya rasa dia sudah rancang (larikan diri) sebab dari pukul 4 petang semalam sehingga pukul 6 dia asyik dengan telefon bimbitnya. Saya hubungi keluarga di Indonesia dan mereka juga tidak tahu di mana Murni berada," tuturnya.

Kesal dengan tindakan pembantu rumahnya itu, Ayu memberitahu bakal membuat laporan polis selepas tempoh 24 jam kehilangan pembantunya.

Sementara itu, Ayu berkata, kejadian itu turut memberi pengajaran kepadanya supaya tidak mudah percaya dengan orang baharu dikenali meskipun tinggal sebumbung.

"Dia baru bekerja dengan saya sejak tujuh bulan lalu. Tak sangka dia sanggup buat begini setelah saya beri kepercayaan kepadanya. Apa sahaja yang dia perlukan saya cuba bantu tanpa potong gaji.

"Sekarang ini semua urusan saya juga tergendala. Sepatutnya saya ke Sarawak pagi ini (Ahad) untuk penggambaran drama tapi terpaksa ditangguhkan sebab isu dia lari," ujarnya.

Ayu turut berkongsi kejadian tersebut menerusi laman Instagram miliknya dengan berkongsi gambar wanita tersebut selepas menyedari kejadian wanita berkenaan hilang sekitar pukul 8.30 malam.

"Pembantu rumah lari, Murniati dari Medan (Indonesia). Buat-buat buang sampah. 1 bungkusan sampah dan satu bungkusan bajunya. Pintar...

"Mohon polis atau kawan-kawan segera hubungi saya sekiranya ternampak pembantu ini.  Siapa-siapa yang melindungi atau menyimpan atau membantu pelarian pembantu rumah saya ini, saya akan ambil tindakan.. Mohon Bantuan," tulis Ayu menerusi ruangan kapsyen di Instgaram.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DERITA PELBAGAI PENYAKIT TERMASUK LUMPUH - SAHABAT & KARYAWAN BERGABUNG BANTU ISKANDAR SPRING

"Bagi pihak suami memang sangat membantu dari segi bantuan harian macam lampin pakai buang dewasa, tisu basah, losen dan balm panas yang sentiasa digunakan kerana dia sentiasa rasa lenguh akibat strok.

"Setiap hari saya dan anak-anak kena urut dia. Sebab dia lenguh dan tak selesa. Kulitnya pun selalu menggelupas sebab kadang kering dan kadang okey. Itulah sebabnya kena ada bedak dan losen walaupun pergi ke mana-mana.

"Selain itu suami juga kena jalani dialisis empat kali sehari dibuat oleh saya sendiri di rumah. Kena fokus betul-betul agar tak berlaku sebarang kesilapan.

"Terima kasih tak terucap. Hanya Allah sahaja yang dapat membalas segala kebaikan insan-insan berhati mulia yang sanggup bantu kami sampai begini sekali.

Klik untuk gambar besar

"Kami pun tak sangka kerana sebelum ini Umarul (Iklim) ada beritahu suami (Iskandar) untuk bantu tapi dia tak bersetuju kerana tak nak susahkan orang

"Syukur Alhamdulillah idea mengadakan jelajah amal ini mendapat sambutan baik malah ramai sudi membantu dan menyalurkan sumbangan. Insya Allah dengan niat dan tujuan yang baik ini akan dapat membantu mengumpul dana buat Iskandar."

Itulah kata Nur Hidayah Cecilia Abdullah yang berkongsi keadaan suaminya yang merupakan pemain gitar kumpulan Spring, Iskandar yang kini dalam keadaan lumpuh akibat menderita pelbagai penyakit kronik.

Malah, Iskandar atau nama penuhnya, Tengku Raden Iskandar Tengku Ismail juga sukar bertutur dan dalam masa sama menjalani dialisis akibat komplikasi buah pinggang.

Nur Hidayah atau CC berkata, mereka bagaimanapun terkejut kerana hasrat Umarul diteruskan dan menyifatkan ia sangat membantu pada masa sekarang.

Semalam, Ameng, Umarul dan beberapa artis lain bersama Persatuan Karyawan Malaysia (Karyawan) menggerakkan program jelajah amal, Solidariti Untuk Iskandar Spring di seluruh negara.

Siri jelajah itu bertujuan mengutip dana sekitar RM40,000 untuk menampung kos perubatan dan perbelanjaan sepanjang tahun buat Iskandar, yang mana purata jumlah diperlukan setiap bulan sebanyak RM3,000.

Ameng berkata, dia dan Umarul yang juga bekas pemain gitar Iklim berkata, merasakan tanggungjawab untuk membantu sahabat yang banyak berkongsi pahit manis sepanjang perjalanan membangunkan Spring dan Iklim.

"Asalnya, saya menawarkan diri menjadi penyanyi kumpulan Iklim, yang mana kalau ada 'show' saya boleh nyanyi. Tetapi, ini adalah cerita tiga tahun lalu. Sehinggalah Umarul memaklumkan setuju untuk bekerjasama. Saya mencadangkan tubuh kumpulan baharu di mana Umarul sebagai pemuzik dinamakan Aura Band.

"Kami rancang nak keluarkan satu single, tetapi nak memulakannya, apatah lagi, meraih populariti akan mengambil masa. Jadi, sebagai permulaan, kami cadang mengadakan busking. Namun kami mendapat tahu Iskandar sedang sakit ketika perancangan sedang diatur.

"Dari niat nak berhibur dan mengubat rindu peminat Spring dan Iklim, kami cadang untuk mengadakan siri jelajah amal untuk mengutip sumbangan buat Iskandar yang amat memerlukan," jelas Ameng.

"Syukur Alhamdulillah idea mengadakan jelajah amal ini mendapat sambutan baik malah ramai sudi membantu dan menyalurkan sumbangan. Insya Allah dengan niat dan tujuan yang baik ini akan dapat membantu mengumpul dana buat Iskandar," kata Umarul pula.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH KALI KEDUA - VANIDAH IMRAN BERSYUKUR BERTEMU JODOH DENGAN JURUTERA

Kira-kira jam 12.12 tengah hari tadi, pelakon Vanidah Imran, 49, telah pun selamat bergelar isteri kepada seorang jurutera dikenali sebagai Arifabillah Idris dengan sekali lafaz.

Pasangan itu dinikahkan oleh Pendaftar Nikah Cerai Rujuk, Jabatan Agama Islam Wilayah Persekutuan (JAWI), Ustaz Muhammad Fairudz Saderi dengan berwalikan adik Vanidah, Johan Imran.

Pada majlis serba sederhana itu, Vanidah yang dilihat anggun mengenakan pakaian rekaan Rizman Ruzaini ini menerima mas kahwin berbentuk seutas rantai emas dan berbalas dua dulang hantaran, bagaimanapun wang hantaran dirahsiakan jumlahnya. Majlis berkenaan dihadiri oleh 50 tetamu terdiri daripada kalangan keluarga dan tempat rapat kedua-dua mempelai.

Kini kembali bergelar isteri, Vanidah berkata, ia bukan sesuatu yang mudah, namun berkat restu seluruh ahli keluarga dan sokongan rakan-rakan, niat baik itu dipermudahkan oleh Allah.

Klik untuk gambar besar

Justeru, sebelum tiba hari bahagia itu, Pelakon Wanita Terbaik, Festival Filem Malaysia (FFM) Ke-20 itu memilih mengunci mulut tanpa menghebahkannya.

"Sejujurnya yang tahu saya dan Arifabillah mempunyai hubungan istimewa hanyalah kawan rapat selain keluarga dan dua anak saya, Mikail Aimran dan Maryam Rashika.

"Kawan rapat pun hanya dimaklumkan beberapa hari sebelum majlis pernikahan. Ada di antara mereka terkejut dengan berita ini, namun dalam masa tumpang gembira terhadap keputusan dibuat," ujarnya.

Kata Vanidah, sejujurnya dia gembira dan bersyukur kerana bertemu jodoh dengan Arifabillah yang memiliki persamaan dengannya. Jelas Vanidah, dia dan suaminya, berpengalaman melalui kegagalan dalam perkahwinan pertama serta dikurniakan anak, justeru, persefahaman lebih mudah dicapai.

"Kami pernah berkahwin. Masing-masing pernah melalui pengalaman hidup berumah tangga. Dia sebelum ini berstatus duda kepada empat cahaya mata. Jadi paling utama dalam memutuskan soal membina masjid kami, perasaan dan hati anak-anak perlu diutamakan," jelas Vanidah yang kini bertugas sebagai pensyarah Kolej Seni Kreatif, Universiti Teknologi MARA (UiTM).

Untuk makluman, Vanidah pernah berkahwin dengan pelakon Rashidi Ishak pada Oktober 2000 namun bercerai pada Ogos 2018 selepas 17 tahun hidup bersama. Pasangan itu dikurniakan dua cahaya mata, iaitu Mikail Aimran dan Maryam Rashika.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI ALAMI KOMPLIKASI - DAYANGKU INTAN MOHON DOAKAN PEMBEDAHAN ANAK

"Saya sendiri terkejut dengan berita komplikasi buah pinggang itu. Alhamdulillah saya dan suami berada dalam keadaan sihat sejak daripada pembedahan itu cuma bekas luka itu saja yang belum pulih sepenuhnya. Cuma setiap kali kalau saya menyanyi saya akan rasa sakit pada bekas luka pembedahan sebelum ini.

Saya rasa pedih-pedih tapi saya dah buat CT scan, semuanya dalam keadaan baik-baik saja," demikian jelas penyanyi popular era 1990-an, Dayangku Intan yang menafikan khabar angin kononnya dia mengalami komplikasi selepas menjalani pembedahan pemindahan buah pinggang buat suaminya pada 29 September 2018.

Menurut Dayang, dia dan suaminya, Rosman Yahil berada dalam keadaan sihat meskipun bekas luka pembedahan itu belum pun pulih sepenuhnya. Bercerita lanjut Dayang berkata, proses untuk sembuh sepenuhnya mungkin memakan masa yang agak lama gara-gara jadual hariannya yang begitu padat: "Saya rasa ia memerlukan sekurang-kurangnya dua tahun untuk pulih sepenuhnya.

"Mungkin proses untuk sembuh itu terganggu kerana saya terlalu aktif dengan menyanyi, kerja dan terpaksa ulang-alik ke hospital. Lebih-lebih lagi apabila anak perempuan saya terpaksa melakukan pembedahan pemindahan hati pada 5 Februari nanti," katanya.

Klik untuk gambar besar

Dalam pada itu, penyanyi lagu 'Kita Insan Biasa' ini memaklumkan anak ketiganya, Wanku Intan Syarafana, 23, pula terpaksa menjalani pembedahan pemindahan hati selepas terkena jangkitan bakteria yang berkemungkinan berpunca daripada kucing peliharaannya.

"Sebelum ini anak saya memang lahir tanpa hempedu (biliary atresia baby) jadi ia sesuatu yang kami memang dah jangka daripada dia kecil lagi. Tapi dia berjaya survive sampai umurnya 23 tahun... itupun terpaksa buat selepas ada gangguan bakteria pada hatinya.

"Sebelum ini dia dah sihat dan dah keluar daripada senarai untuk pemindahan hati cuma sebab ada gangguan bakteria berkemungkinan daripada kucing yang dibelanya. Adik dia (Wanku Mohd Ruknuddean, 22) akan bertindak sebagai penderma hati. Kalau dulu saya bagi buah pinggang pada ayahnya sekarang adik dia pula akan beri hati padanya," ujarnya.

www.myartis.com / Sumber & foto: mStar & Instagram Dayangku Intan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - LAYLA DAMITA NAMA ANAK KEDUA NABIL

Nazirah Ayub isteri kepada Nabil Ahmad, 31, telah selamat melahirkan bayi perempuan mereka.

Bayi seberat 3.2 kilogram itu diberi nama Layla Damita merupakan anak kedua mereka setelah Naera Milayla.

"Layla Damita.. Welcome to the new world of life! Happy Born Day..," ujar pengurus Nabil di laman IGnya.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


20 FOTO - HAFIDZ ROSHDI SAMBUT BIRTHDAY KE-22 BERSAMA PEMINAT

Semalam pelakon Hafidz Roshdi telah diraikan oleh kelab peminatnya, HAFIDZ ROSHDI Official Fc sempena ulantahun kelahirannhya yang ke-22.

Hafidz sangat bertuah kerana mempunyai peminat setia yang sentiasa menyokong kerjayanya.

Jom tengok!

GAMBAR LAIN:
Klik untuk size besar

Foto: HAFIDZ ROSHDI Official Fc

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


3 GAMBAR - ANNIVERSARY PERTAMA ERIN MALEK & FARRIZ FAUZY

Tanggal 10 Oktober 2015 merupakan tarikh perkahwinan Erin Malek dan Farriz Fauzy. Sempena ulangtahun pertama mereka, Erin dan Farriz telah memuat naik gambar serta kapsyen yang sangat 'sweet'.

"10th Oct 2014, 4pm i was doing my make up for our akad nikah, but today 10th Oct 2015 we are at home with Faliq, waiting for him to wake up  Syukur Alhamdulillah. Today marks our 1st anniversary Sayang. Thank you for being a good husband & papa to Faliq. Thank you for giving us so much love.

Klik gambar untuk size besar

"Thank you for making me feel secured and loved everyday of my life. Thank you for helping me taking care of Faliq  InsyaAllah more years to come and we will be a good parents to our children and our love to each other never fade. Love you Sayang," tulis Erin di laman IGnya.

"Since you became my wife. I wake up each morning with a smile. Knowing you will always be there for me through good and bad times. Thank you so much, for being such a Loving and Caring Wife. I hope you'll be a good mother to our child, as i will be an awesome Dad to him Insyaallah. Semoga kita diberkati Allah swt hingga ke Jannah. Happy 1st year Anniversary Wifey!," ucap Farriz pula.

Tahniah dan selamat ulangtahun pertama!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GADAI BARANG KEMAS UNTUK RAWAT - MAK JAH DISAHKAN BEBAS KANSER APRIL LALU

"Barang kemas boleh dicari, tetapi nyawa tiada galang ganti. Selagi boleh berusaha, saya tidak mengalah untuk bebaskan diri daripada penyakit itu. Sehingga hari ini, saya tidak mampu menebus barang kemas yang dibeli dengan hasil titik peluh bekerja sebagai anak seni.

"Tidak mengapa kerana saya baru bangkit dan mula bekerja selepas dua tahun kurang mendapat tawaran berlakon. Alhamdulillah, saya sudah sihat sepenuhnya dan boleh bekerja seperti dahulu," ujar pelakon veteran, Maimunah Ahmad atau lebih dikenali sebagai Mak Jah, 71, yang terpaksa menggadai barang kemas untuk membiayai rawatan apabila disahkan menghidap kanser rahim tahap satu, tiga tahun lalu.

Mak Jah berkata, ketika itu, dia tidak mempunyai pilihan lain kerana memerlukan wang untuk menampung kos rawatan yang menelan puluhan ribu ringgit. Dramatis yang terkenal dengan watak antagonis itu berkata, ketika disahkan menghidap penyakit itu, dia berdepan kemurungan selama enam bulan.

Dia berkurung dan menjauhkan diri daripada rakan-rakan. Ibu kepada tiga cahaya mata itu juga mengakui, dia bagaikan patah semangat dan hilang kekuatan untuk meneruskan hidup kerana membayangkan maut yang menanti. Namun, selepas lebih tiga tahun menderita, pelakon filem 'Mami Jarum', 'Lady Boss' dan 'Hingga Hujung Nyawa' itu disahkan bebas kanser, April lalu.

"Ketika sakit, saya tolak tawaran berlakon kerana memikirkan tiada guna lagi saya terus mengejar duniawi. Doktor yang merawat marah kerana saya terlalu melayan emosi. Saya hanya kembali bangkit, tahun lalu selepas mendapat motivasi daripada seorang ustaz. Ketika itu, saya bersolat setiap waktu di masjid hingga ustaz pelik melihat saya menangis seorang diri setiap hari," jelasnya.

Mula berlakon secara serius menerusi drama 'Sri Panggung' terbitan Serangkai Filem pada 1987 , Mak Jah berkata, ustaz itu turut menasihatkannya bersabar dengan ujian Allah. Mak Jah yang membintangi lebih 100 drama dan menjayakan berpuluh-puluh filem memberitahu, penyakitnya pulih berkat doanya ketika menunaikan umrah di Makkah pada 2017.

"Ustaz memaklumkan, saya beruntung dan terpilih kerana diuji dengan penyakit. Saya tahu akan mati, sudah tentu membuat persediaan untuk kembali ke pangkuan-Nya. Mendengar nasihatnya, saya bersemangat untuk bangkit semula. Saya menjalani kehidupan seperti biasa, tidak lagi menjauhkan diri daripada rakan, tanpa mensia-siakan ibadat saya. Saya ke Tanah Suci untuk menjalani penggambaran drama 'Kisah Dari Makka'h. Ketika itu, saya tidak kuat sangat, tetapi saya tidak putus asa berdoa di depan Kaabah, setiap hari," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI MENARI GHAIRAH: "LIHAT INISIATIF DARIPADA KUTUK" - KILAFAIRY

"Sebenarnya, saya dan pihak pengurusan banyak meneliti cara tarian sebelum kita menyiapkan koreografi. Takkanlah saya nak menari dengan apa yang dikatakan ghairah sedangkan saya tahu video itu untuk tontonan di Malaysia. Memang kurang masuk akal.

"Kita cuba sedaya upaya untuk menampilkan groove lagu itu melalui tarian. Itu saja. Saya rasa mungkin persepsi negatif sesetengah pihak saja," kata penyanyi Kilafairy yang menafikan sengaja menari secara ghairah dalam video muzik lagu terbarunya, 'Put The Word In' seperti yang diperkatakan netizen.

Kilafairy atau nama sebenarnya Syakila Nisa Jahangir Khan, 26, berkata dia dan pihak pengurusannya, Paranormal Records meneliti cara tarian sebelum menyiapkan koreografi.

Kata Kila lagi, dia berharap lebih ramai orang dapat melihat inisiatifnya dan pihak label untuk menonjolkan bakat ke persada dunia.

Klik untuk gambar besar

Namun, anak kepada penyanyi Rohana Jalil ini menerima segala komen dan cadangan dengan hati terbuka untuk memperbaiki dirinya di masa hadapan.

"Saya harap lebih ramai orang dapat melihat inisiatif saya dan pihak label untuk menunjukkan bakat orang Malaysia ke persada dunia daripada mengutuk segala inisiatif kami.

"Tapi apa-apapun, semua komen dan cadangan kita terima dengan hati yang terbuka untuk perbaiki lagi di masa depan," ujarnya.

Kilafairy diminta mengulas mengenai kritikan netizen yang mengatakan tariannya di dalam video muzik nyanyian duet bersama DJ Aku Ash dan Sean Kingston itu mengghairahkan seperti penari tiang.

Video muzik lagu terbaru Kilafairy menjadi trending dan menerima banyak pujian daripada peminatnya. Malah, ada juga yang berpendapat terlampau banyak autotune dan jalan cerita klip video juga tidak jelas.

Ia mula dimuatnaik di YouTube pada 16 Februari lalu dan kini menjadi trending di tempat ke-15 serta mendapat lebih 497,000 tontonan.

Bagaimanapun, ada juga yang memuji klip video itu seperti antarabangsa serta menampilkan selebriti Malaysia iaitu Izara Aishah, Joe Flizzow, Altimet, Idris Khan dan Kaka Azraff.

Dalam pada itu, Kilafairy meluahkan rasa teruja dan gembira apabila lagu serta video muzik itu mendapat sambutan peminatnya.

"Alhamdulillah... Saya bersyukur ramai yang menyukai lagu dan video muzik itu. Lagu ini mudah untuk menari bersama. Ramai peminat rasa gembira dengar lagu ini dah cukup bermakna buat saya.

"Terima kasih kepada syarikat label saya iaitu LMG (Lion Music Group). Mereka tahu apa yang terbaik untuk pendengar dan percaya pada diri saya," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JESSICA SIMPSON RIMAS PAYUDARA BESAR

Kerana merasa payudaranya terlalu besar, Jessica Simpson akhirnya merancang mahu mengecilkan payudaranya sebelum berkahwin dengan kekasih hatinya Eric Johnson.Artis itu juga mengaku tidak terlalu selesa dengan saiz payudaranya sekarang. Dia percaya, mengecilkan payudara boleh membuatnya lebih cantik apabila memakai gaun pengantinnya nanti."Dia fikir, dengan mengecilkan payudara akan membuatnya lebih menarik," ujar sumber yang dekat dengan artis itu.Bagaimanapun, ini bukan kali pertama wanita berusia 31 tahun itu berhasrat untuk mengecilkan payudara. Sebelum ini, dia pernah melahirkan hasrat yang sama ingin mengecilkan payudaranya ketika dia memasuki alam remaja."Saya adalah gadis pertama di dalam kelas yang memakai bra. Saya menangis apabila mengingati perkara itu," ujar Jessica dipetik sebagai berkata.


"TV SEMAKIN TIADA BAJET..." - IZARA AISHAH PELIK INSTAFAMOUS BANYAK JADI PELAKON

"Instagram famous banyak jadi pelakon. TV semakin tiada bajet disebabkan Covid-19 ke?" tulis pelakon Izara Aishah yang berasa pelik melihat keadaan dimana ramai personaliti media sosial atau Instafamous sejak kebelakangan ini muncul menerusi drama tempatan.

Berkongsi perkara tersebut menerusi Twitter, Izara juga mempersoalkan tindakan stesen TV yang lebih memilih Instafamous disebabkan bayaran lebih murah.

Status Izara itu mendapat pelbagai reaksi daripada netizen yang turut mempersoalkan perkara sama serta mengatakan mungkin produksi tidak mampu membayar pelakon yang sudah mempunyai nama.

Klik untuk gambar besar

Tidak kurang juga, ada yang berpendapat stesen TV memilih Instafamous kerana jumlah pengikut mereka yang ramai sekaligus dapat meraih rating tinggi.

Namun ada yang mengatakan tiada masalah jika Instafamous itu berbakat, tetapi kebanyakan yang menjadi pelakon semuanya ‘kayu’.

www.myartis.com / Sumber & foto: mStar & Instagram Izara Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGSAN KETIKA JAWAB PEPERIKSAAN DI SEKOLAH - ZAKI YAMANI DIKEJARKAN KE HOSPITAL

"Guru kelas hubungi saya beritahu Zaki pengsan. Saya terus ke sekolah selepas untuk membawa dia ke hospital. Mujurlah rumah kami dekat dengan sekolah. Apabila saya tiba di sekolah, keadaan Zaki sangat lemah dan tidak bermaya.

Itulah jelas ibu kepada penyanyi Zaki Yamani iaitu Fatimatuzahra Samad dimana anaknya itu terpaksa dikejarkan ke sebuah pusat perubatan di Kajang pada pagi Rabu selepas tiba-tiba pengsan ketika sedang menjawab kertas peperiksaan di sekolah.

Ibu Zaki memberitahu pihak sekolah menghubunginya memaklumkan kejadian tersebut sebelum bertindak membawanya ke hospital bagi mendapatkan rawatan.

Klik untuk gambar besar

Dalam pada itu, Fatimatuzahra memberitahu punca Zaki pengsan disebabkan anaknya itu mengalami demam dan semput mungkin berjangkit daripada orang lain memandangkan ramai berdepan masalah sama.

Bukan itu sahaja, kata ibu zaki lagi, kesibukan menjalani latihan persembahan bersempena Konsert Gemilang Datuk Jamal Abdillah yang dijadualkan Jumaat ini juga turut menyumbang kepada kemerosotan kesihatan anaknya itu.

"Sejak kebelakangan ini Zaki kerja tak henti. Dia juga sibuk dengan latihan sebelum hari konsert. Selepas buat ujian saringan Covid-19, keputusannya negatif. Doktor beritahu Zaki demam dan semput. Selain kurang rehat, sekarang juga musim demam," ujarnya.

Difahamkan, anak lelaki kepada penyanyi Datuk Jamal Abdillah ini sepatutnya ditahan di wad bagi pemerhatian lanjut, bagaiamanapun ibunya meminta untuk pulang dan berehat di rumah.

Tambah Fatimatuzahra, doktor menasihati supaya kembali mendapatkan pemeriksaan lanjut jika keadaan Zaki masih sama pada sebelah malam.

"Kalau kena tahan susah juga, jadi saya minta untuk rehat di rumah. Dia pun mahu berada di rumah kerana lebih mudah. Jika malam masih teruk demamnya, perlu dibawa ke hospital lagi. Sekarang ini dia berehat sahaja di rumah. Esok (Khamis) dia ada latihan lagi. Doakan Zaki kembali sihat," tuturnya.

  ________ IKLAN ________ 🔥JUALAN 12.12 HARI JADI SHOPEE. 🤩 JOM BOOKING🔥 Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. 👍 Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar 🔥. Kalau kena harga, anda mungkin boleh dapat barangan itu secara percuma. 😍
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUGI LEBIH RM2,500 KERANA TERLEPAS KONSERT BILLIE EILISH - NABIL ANGGAP RAHMAT ALLAH

Gara-gara terlepas pandang tarikh konsert penyanyi antarabangsa, Billie Eilish yang berlangsung di Stadium Nasional, Bukit Jalil, di sini, semalam, pelawak dan pengacara, Nabil Ahmad telah mengalami kerugian lebih RM2,500.

Menerusi perkongsian video di TikTok stesen radio Era FM, Nabil terduduk dan menghubungi isterinya, Nazirah Ayub bagi memaklumkan perkara itu. Difahamkan, Nabil sudah membeli lima tiket berharga RM508 setiap satu untuk isteri dan tiga anak perempuannya.

"Yang (panggilan isteri), Billie Eilish tu semalam saja, mana ada hari ini. Awak tengok dekat tiket tu, 18 hari bulan. Lailahaillallah. Memang Allah tak izin, senang cerita," kata Nabil ketika menghubungi isterinya.

Video tersebut mendapat pelbagai reaksi daripada netizen yang rata-rata netizen menitipkan kata-kata semangat buat pelawak itu selain tidak perlu menyesali kesilapan itu kerana menyifatkan Allah sedang melindungi dirinya bersama keluarga daripada melakukan perkara mungkar.

Klik untuk gambar besar

Bagaimanapun, ada juga segelintir netizen yang ralat apabila pelawak itu terpaksa menanggung kerugian ribuan ringgit. Untuk makluman, malam tadi, Eilish, 20, telah menghiburkan lebih 25,000 peminat pada konsert Billie Eilish Happier Than Ever The World Tour 2022.

Dalam pada itu, Nabil ketika dihubungi berkata, dia bersetuju dengan pendapat netizen yang mengatakan dia dan keluarganya terhindar dengan perkara melalaikan apabila terlepas menyaksikan konsert Billie Eilish semalam.

Kata Nabil, dia menyangka konsert penyanyi yang pernah memenangi tujuh Anugerah Grammy berlangsung selama dua malam iaitu pada 18 hingga 19 Ogos 2022. Bagaimanapun, Nabil menganggap kesilapan melihat tarikh konsert itu semalam sebagai satu rahmat.

"Itulah ramai yang komen benda itu 'lagha' (melalaikan). Saya pun rasa benda yang sama. Memang Allah nak mengelakkan kita daripada bersama dengan benda-benda macam itu.

"Sebenarnya saya beli tiket di bahagian tempat duduk yang dikatakan jauh dari pentas. Kami pun tak pernah tengok konsert, selalu hanya ke pementasan Disneyland bersama anak-anak.

"Jadi bila mereka dah besar, saya nak ajak mereka merasai konsert artis antarabangsa. Lagipun ini bakal menjadi pengalaman pertama kami sekeluarga. Saya sendiri pun sebenarnya nak melihat cara produksi antarabangsa bekerja dan bagaimana mereka mengendalikan konsert itu.

"Tidak dinafikan banyak komen yang saya terima menyatakan Allah melindungi saya sekeluarga dan itu juga peringatan untuk saya. Ya Allah betul saya tak perasan tarikh sebab benda itu tak berapa penting.

"Saya beli kelmarin sebab anak-anak yang nak. Anak ada beritahu kawannya pergi pada Khamis, jadi saya menyangka tiket kami untuk Jumaat. Saya sebenarnya terkeliru antara malam Jumaat dengan hari Jumaat," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA BERBASIKAL - BAGIO PATAH TULANG BAHU

"Saya sebenarnya mengalami titik buta (blind spot). Ketika nak keluar dari kawasan lorong perumahan dan tiba di simpang tiga Desa Pandan, saya tak perasan kehadiran kereta dan kami berlanggar. Sukar untuk kata sama ada kami sama-sama laju tapi impaknya saya tercampak dan tayar tercabut dari basikal," demikian kata Bagio Damasutra, 49, dalam keadaan sedar ketika dibantu pemandu kereta terbabit dan orang ramai.

"Ketika itu topi keledar masih di kepala saya. Sebaik topi keledar dibuka, saya dapati ada luka dan pendarahan di kening kiri. Bibir juga pecah. Saya juga sempat menghubungi isteri memaklumkan perkara ini, manakala pemandu tadi bawa saya ke klinik. Tak lama kemudian isteri saya tiba dan bawa saya ke Hospital Ampang," katanya yang patah bahu kiri dan luka di kening serta bibir selepas terbabit dalam kemalangan ketika melakukan aktiviti berbasikal di Desa Pandan, Kuala Lumpur, semalam.

Dalam kejadian itu, dia berlanggar dengan sebuah kereta di satu simpang tiga.

"Doktor pakar kata tak perlu masuk besi kerana ia akan pulih sendiri. Mereka juga buat imbasan X Ray di kepala dan mendapati tiada hentakan atau darah beku. Ia mungkin kerana saya pakai topi keledar yang berkualiti dan tahan lasak. Saya selesai dirawat sekitar jam 10.30 malam. Namun disebabkan khayal kerana kesan ubat, saya terasa proses ini sekejap sahaja. Apapun saya kena berehat sekitar tiga hingga enam bulan untuk benar-benar sembuh.

"Saya reda dengan apa yang berlaku. Selama ini pun memang saya berhati-hati tapi apakan daya benda nak jadi. Bagaimanapun isteri tak larang untuk saya terus aktif selepas ini," ujarnya lagi dipetik sebagai berkata.

Untuk info, Bagio popular dengan lagu Umpama Mimpi Dalam Mimpi bersama kumpulan Damasutra.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH MERISIK - SHARNAAZ AHMAD NIKAHI NOOR NABILA TAHUN DEPAN

"Alhamdulillah selesai satu majlis bersama Noor Nabila, doakan kami setulus hati.. I lap u very strong," kata pelakon Sharnaaz Ahmad yang bakal menamatkan zaman bujangnya tidak lama lagi dengan kekasih hatinya pada tahun depan apabila selesai majlis merisik Noor Nabila yang juga kakak kepada Neelofa.

Maklum Sharnaaz, keluarganya telah merisik Noor Nabila dalam satu majlis ringkas sekitar jam 11 pagi semalam bertempat di kediaman pihak perempuan.

Katanya lagi, tiada majlis pertunangan yang akan berlangsung dan mereka ingin terus mengadakan akad nikah sebelum tibanya bulan Ramadhan dan Syawal.

"Pada majlis berkenaan, keluarga saya diwakili empat orang termasuk ibu bapa saya. Kami juga sepakat untuk tidak mengadakan majlis bertunang, sebaliknya terus melangsungkan pernikahan.

"Insya-Allah, atas persetujuan bersama, kami berdua bakal disatukan sebagai suami isteri pada suku pertama tahun depan.  Menurut perancangan juga, jika boleh kami akan mengadakan majlis kahwin sebelum ketibaan Ramadan dan Syawal. Jadi, dapatlah kami beraya sama sebagai suami isteri," jelas Sharnaaz.

Buat Sharnaaz, Noor Nabila mempunyai ciri-ciri wanita yang sesuai untuk dijadikan isteirnya selain memahami kerjaya beliau sebagai artis.

"Saya tidak menganggap dirinya sebagai figura yang sesuai dijadikan kekasih semata-mata, sebaliknya lebih kepada wanita yang memiliki kriteria menjadi isteri yang baik.

"Melihat caranya melayan saya dan bagaimana beliau mampu berdepan dengan pelbagai keadaan, saya yakin Nabila pilihan yang tepat. Beliau boleh menjaga saya dengan baik. Insya-Allah." ujarnya dipetik sebagai berkata.

Kalau sudah jodoh tidak kemana, setiap perancangan yang baik InshaAllah akan dipermudahkan. Tahniah buat Sharnaaz dan bakal isterinya dan semoga hubungan kalian kekal buat selamanya.

--- IKLAN ---

Sumber: Berita Harian

Foto: Sharnaaz Ahmad IG, Noor Nabila IG & @littlemisskhan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DAKWAAN LUDAH PEMBANTU PERIBADI - MAK WAN LATAH MENGAKU TAK BERSALAH

Dihadapkan ke Mahkmah Majistret Taiping hari ini atas tuduhan meludah bekas pembantu peribadinya bulan lalu, pelakon Mak Wan Latah atau nama sebenarnya Halimatussa'diah Mohd Daud bagaimanapun mengaku tidak bersalah atas pertuduhan yang dibacakan di hadapan Majistret, Nur ‘Atiqah Sapari.

"Jangan viral (tular), okay," demikian amaran diberi oleh Mak Wan Latah kepada petugas media yang merakam visual beliau sejurus sebelum memasuki kamar bicara Mahkmah Majistret.

Mengikut pertuduhan, dia didakwa dengan sengaja meludah Nurul Amalina Mohamad Kamal, 28, dengan tujuan membangkitkan kemarahan untuk mengganggu keamanan.

Mak Wan didakwa Seksyen 14 Akta Kesalahan Kecil 1955 yang memperuntukkan hukuman denda tidak melebihi RM100 jika sabit kesalahan. Pegawai Pendakwa Ibu Pejabat Daerah (IPD) Taiping, Inspektor Khoo Thean Heng menawarkan jumlah jaminan RM5,000.

Bagaimanapun, Yayasan Bantuan Guaman Kebngsaan (YBGK) yang mewakili tertuduh meminta wang jaminan dikurangkan berikutan pendapatan tertuduh yang tidak menentu kerana bekerja sambilan selain merupakan ibu tunggal kepada empat anak.

Mahkamah kemudiannya membenarkan tertuduh dijamin RM1,000 dengan seorang penjamin dan menetapkan 5 September depan untuk serahan dokumen dan lantikan peguam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETIKA RUMAH TANGGA DIUJI - SHARNAAZ AKUI ADA RAKAN JAUHKAN DIRI, ADA YANG SETIA

Pelakon Sharnaaz Ahmad mendedahkan dirinya mengalami 'kemurungan' apabila rumah tangga yang dibina bersama kakak kepada pelakon, pengacara dan usahawan, Noor Neelofa iaitu Noor Nabila berantakan sekitar tahun lalu. Sharnaaz akui berat badannya menyusut dengan ketara hingga ditegur beberapa teman rapat.

Menurutnya, disebabkan ujian yang dilalui, wujud juga di kalangan teman yang bertindak menjauhkan diri daripadanya. Namun, dirinya tetap bersyukur mempunyai rakan yang setia seperti Shukri Yahaya yang tidak pernah meninggalkannya pada saat dirinya hampir rebah.

"Saya baru kenal siapa kawan dan lawan. Rakan masa susah memang tak ramai. Shukri, tidak lari meninggalkan saya. Daripada hari pertama saya 'teruk', dia sentiasa berada di belakang saya," katanya.

Klik untuk gambar besar

Dalam pada itu, Sharnaaz juga turut mendedahkan seorang lagi pelakon yang sentiasa berada di sisinya ketika sedang bertarung dengan kemelut rumah tangga adalah Datuk Fizz Fairuz: "Fizz, seorang lagi teman yang tidak pernah menjauhkan diri. Dia tahu macam mana sengsaranya hati berdepan dengan ujian rumah tangga. Fizz risau dan menegur keadaan tubuh saya yang semakin kurus," tuturnya.

Ujar Sharnaaz lagi, dirinya banyak menghabiskan masa di rumah sahaja ketika berdepan episod sengsara. Malah, turut diakui banyak mendekatkan diri dengan Ilahi bagi memperbaiki rohani. Mesipun begitu, dirinya tetap bersyukur kerana berjaya pulih daripada kesedihan. Sekiranya gagal mengawal perasaan pada ketika itu, mungkin beliau akan memilih jalan tidak betul seperti mengambil barang terlarang.

Bagaimanapun, niatnya yang hanya melakukan apa sahaja demi anaknya Jebat Jayden, Sharnaaz dikhabarkan semakin kuat untuk berjuang dan berusaha melawan untuk mendapatkan apa yang dikehendakinya sejak kecil lagi. Untuk rekod, Shaarnaz dan Nabila telah melangsungkan perkahwinan pada 31 Mac 2017. Hasil perkongsian hidup tersebut, pasangan ini dikurniakan seorang cahaya mata lelaki.

www.myartis.com / Sumber: Berita Harian & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWAL ASHAARI, SCHA ALYAHYA MENANG KES TUNTUTAN SAMAN RM345,305

"Kami buat perkara ini bukan nak untung, tetapi menuntut hak yang sudah kami laburkan. Kami lega kerana kemenangan berpihak kepada kami dan nasib terbela. Sebelum ini saya pernah buat banyak perniagaan.

"Banyak kali juga ditipu apabila ada pihak ambil kesempatan. Jadi, pada usia sekarang saya tidak mahu lagi dipijak. Cukup semua ini dan sampai waktu saya perlu bertindak.

"Kepada pengeluar produk dan ahli perniagaan, carilah rezeki dan berniaga dengan berhemah, jujur dan jangan ambil kesempatan atas kelemahan orang lain," demikian ujar pelakon dan pengacara Awal Ashaari.

Awal bersama isterinya yang juga pelakon dan pengacara, Scha Alyahya menang kes tuntutan saman sebanyak RM345,305 terhadap syarikat D'Haja (M) Sdn Bhd yang menjadi pengedar kedua minyak wangi eksklusif mereka iaitu Blue dan Maroon di Mahkamah Sesyen, Jalan Duta, Kuala Lumpur, hari ini.

Klik untuk gambar besar

Menurut Awal atau nama sebenarnya Ahmad Awaluddin Ashaari, kemenangan itu cukup bermakna buat dia dan isteri selain memberi pengajaran kepada pihak lain supaya menjalankan perniagaan secara jujur.

Dalam pada itu, Awal juga mengingatkan kepada rakan artis atau mana-mana pihak supaya memahami isi kandungan dan juga terma perjanjian sebelum menerima apa-apa tawaran.

"Apabila ada sesuatu perjanjian memang kena buat penelitian. Jangan disebabkan terlalu teruja nak buat perniagaan hingga lupa dan terlepas pandang terma penting.

"Nasihat saya kepada semua yang nak memulakan perniagaan dapatkan khidmat peguam. Pastikan baca dan faham kontrak sebelum yakin untuk meneruskan perjanjian," katanya.

Sementara itu, pengacara program 'Hero Remaja' dan Dewi Remaja' itu berkata, dia trauma dan serik bekerjasama dengan syarikat tempatan.

"Trauma dan serik memang ada, cuma saya ambil perkara ini sebagai pengalaman dan pengajaran untuk lebih berhati-hati. Kepada rakan artis lain, jika perkara sebegini terjadi pada diri, anda perlu ke depan. Jangan biarkan ia sentiasa menjadi nasib diri. Ini pengajaran termahal buat kami," tuturnya.

Terdahulu, Scha dan Awal selaku plaintif memfailkan saman terhadap D'Haja (M) Sdn Bhd selaku defendan bagi menuntut ganti rugi lebih RM300,000 atas dakwaan melanggar kontrak perjanjian berhubung penjualan produk minyak wangi yang dikeluarkan pasangan selebriti itu pada 30 April lalu.

www.myartis.com / Sumber & foto: Harian Metro, Astro Gempak, Instagram Awal Ashaari & Scha AlYahya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARAT HAMIL - CRISTINA SUZANNE BAKAL TIMANG 'BABY BOY'

Sama seperti majlis pernikahannya pada 30 Mac lalu, nampaknya pelakon Cristina Suzanne bijak 'menyembunyikan' khabar terbaharu tentang dirinya daripada pengetahuan umum berhubung kehamilannya.

Diam-diam ubi berisi, pelakon itu dikhabarkan kini sedang sarat hamil dan bakal bersalin tidak lama lagi. Menerusi kiriman foto yang dihantar kepada Gempak, pelakon itu juga difahamkan bakal menimang bayi lelaki.

Foto yang dirakamkan ketika majlis baby shower di sebuah restoran di ibu kota baru-baru ini turut dihadiri keluarga rapat pasangan itu.

Jelaslah, kondisi terkini Cristina menjawab keluhan pengarah filem 'Tujuh', Raja Mukhriz Raja Ahmad yang kecewa apabila aktres itu tidak mempromosikan filem berkenaan yang mula ditayangkan pada November lalu.

Klik untuk gambar besar

Menerusi tinjauan Gempak di laman Instagram peribadi Cristina, tiada langsung kemaskini terbaharu dan kali terakhir memuatnaik entri pada 31 Ogos 2018.

Cristina atau nama penuhnya Cristina Suzanne Stockstill, 33, telah berkahwin dengan M Faiz Zakaria yang berasal dari Johor.

Apa-apapun, kami doakan semoga urusan bersalin Cristina kelak dipermudahkan.

www.myartis.com / Sumber & foto: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SHAHIRAH DIJANGKITI C0V1D KALI KEDUA: "OKAY MINTA MAAF SESIAPA YANG JUMPA KITA"

"Demam, check C0V1D... dah cakap dah! Suara sengau tapi makan selera dan ada rasa. Kita perolehi kemenangan yang kedua. Boleh kerja, kan?," ujar penyampai radio Suria FM iaitu Sharifah Shahirah yang memaklumkan dia telah dijangkiti C0V1D kali kedua sejak Ahad lalu.

Berkongsi perkara tersebut menerusi laman Instagram, Shahirah atau lebih mesra dengan sapaan Shiera, 48, berkata, dia tergerak hati membuat ujian C0V1D selepas suaranya berubah selain mengalami demam namun tidak teruk seperti sebelumnya.

Menerusi video yang dimuat naik, Shiera dilihat sedang menikmati burger dengan penuh berselera walaupun dijangkiti wabak berkenaan.

Dalam pada itu, Shiera juga turut memohon maaf kepada sesiapa yang turut dijangkiti C0V1D selepas bertemu dengannya memandangkan sebelum ini dia banyak bertemu orang ramai di beberapa acara sejak beberapa hari lalu.

Klik untuk gambar besar

Shiera berharap tiada pihak berasa marah dengannya meskipun sudah cuba mengelak bersalaman atau bergambar dengan peminat namun tidak mahu menghampakan permintaan mereka.

"Awak semua jangan marah saya. Saya sakan berjalan sana sini, show... konsert anak. Saya tak nak salam, awak nak salam. Saya tak nak bergambar, awak nak sebab saya batuk manja. Okay minta maaf sesiapa yang jumpa kita," katanya lagi.

Dalam pada itu, Shiera berharap dia segera sembuh kerana ingin kembali bekerja, selain jadualnya yang padat dengan pelbagai program termasuk tugas di konti Suria FM.

"Kita memperoleh kekalahan yang kedua kali ini. Ini nak masuk dekat MySejahtera ke atau buat dek (tak tahu) jer? Saya perlu sihat pada lusa sebab perlu kerja," jelasnya.

Sehubungan itu, menerusi ruangan komen, rata-rata rakan artis dan peminat turut mendoakan agar isteri kepada pelakon Zulkifli Azahari atau lebih dikenali sebagai Ijoy itu segera diberikan kesembuhan.

"Semoga cepat sembuh, Allah nak bagi rehat tiga empat hari tu." - "Dugaan kecil sahaja, semoga cepat sembuh. Hari keempat buat pemeriksaan semula. Kalau dah sihat, masuk kerja," antara komen-komen pengguna laman sosial.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI RAHSIA KEJAYAAN: "BERI ILMU PERCUMA, KATA RIAK" - NABIL AHMAD

"Apa yang saya kongsi ini jujur dari hati. Orang tanya jadi saya jawab. Dalam masa sama, saya mahu didik orang ramai supaya sentiasa beringat. Bersedekah bukan ketika kita senang saja, tetapi bila-bila masa.

"Saya beri ilmu percuma pun orang kata saya riak. Sedangkan ada yang berkongsi pengalaman dengan bayaran, tiada sesiapa pula kritik.

"Kalau nak tahu video ini dirakam tiga tahun lalu, tetapi saya pelik kenapa baru sekarang ia dimuatnaik ke YouTube. Bagaimanapun, saya okey saja kerana apa yang dikongsi itu perkara baik dan bermanfaat.

"Banyak yang 'tweet' di laman Twitter memuji perkongsian itu. Tidak dinafikan ada juga yang mengkrtitik kononnya saya sengaja bersikap riak," kata pelawak, pengacara dan pelakon Nabil Ahmad.

Klik untuk gambar besar

Kebelakangan ini ramai berkongsi sebuah video rakaman Nabil menceritakan rahsia kejayaannya dalam sebuah program keagamaan.

Perkongsian tersebut sepatutnya bagus dijadikan motivasi untuk berjaya tetapi lain pula dengan orang kita apabila mendakwa Nabil kononnya bersikap riak dan menunjuk pulangan bulanan lumayan menjadi selebriti.

Menerusi video terbabit, Nabil ada berkongsikan pengalamannya bersedekah kepada seorang fakir miskin yang mana pada ketika itu beliau sendiri hanya mempunyai RM2.

Namun jelasnya, hikmah disebalik bersedekah itu Tuhan telah gandakan rezeki beliau menjadi pelawak sehingga menerima gaji bulanan sebanyak RM50,000 sebulan.

"Sedangkan mereka juga menyatakan jumlah pendapatan yang jauh lebih banyak daripada saya. Jadi apa beza saya dengan mereka.

"Kita tidak pernah tahu siapa gerangan orang dibantu. Jadi tidak perlu berkira atau memilih. Kalau kita rasa orang susah berkenaan lebih memerlukan, tidak salah membantu," jelas Nabil.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NETIZEN TEGUR AERIL, WAWA PILIH TEMA 'HUGGY WUGGY' UNTUK SAMBUTAN HARI LAHIR ANAK SULUNG

Pasangan selebriti Aeril Zafrel dan Wawa Zainal baru-baru ini telah mengadakan majlis sambutan ulang tahun kelahiran anak sulung mereka, Ahmad Fakharuddin Attar Suhairi.

Sekitar majlis tersebut telah dikongsikan Wawa menerusi laman Instagram dengan memuat naik sebuah hantaran video dimana ia memaparkan sambutan ulang tahun kelahiran anak pertama mereka.

Melihat pada video itu, Attar dilihat gembira menyambut hari lahirnya bersama ahli keluarga dan rakan-rakan rapat yang datang ke majlis. Malah, Wawa turut menitipkan ucapan hari lari kepada Attar di ruangan kapsyen dan meluahkan rasa syukur melahirkan anak lelakinya itu.

"Happy birthday tanda cinta pertama ayah mama... Ahmad Fakharuddin Attar.. sudah 9 tahun berlalu.. kenangan mengandungkan & melahirkan Attar memang tak kan pernah padam di ingatan mama.. Semoga menjadi abang & anak yang baik.. amin ya rabbal alamin 🥹. We love you.. always brother ❤," tulis Wawa.

Klik untuk gambar besar

Namun, apa yang menjadi perhatian orang ramai adalah penggunaan kartun 'Huggy Wuggy' sebagai tema utama majlis ulang tahun berkenaan.

Difahamkan, kartun 'Huggy Wuggy' merupakan karakter yang sangat menakutkan selain membawa unsur negatif seperti melibatkan watak pembunuhan dan tidak sesuai untuk menjadi tontonan kanak-kanak.

Meninjau di ruangan komen, rata-rata orang ramai telah menegur Aeril dan Wawa supaya tidak mempromosikan kartun tersebut dan meminta selebriti itu untuk lebih peka tentang kartun kesukaan anaknya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO HAQIEM RUSLI ALUN AYAT QL-QURAN JADI PERHATIAN

Nampaknya nama penyanyi Haqiem Rusli mendapat perhatian warganet selepas tular sebuah video menunjukkan dirinya sedang membaca ayat suci Al-Quran ketika lewat malam itu yang dimuatnaik oleh seorang pengguna bernama @sapiksam_ di media sosial baru-baru ini.

"Tengah lena diulit mimpi, ingat kan apa yang terang tadi pastu ada bunyi orang mengaji. Toleh adui segan rasanya.. Waktu-waktu macam ni dia luangkan masanya dengan sang pencipta. Allahu sorry @HaqiemRusli record senyap-senyap," tulisnya di laman Twitter.

Perkongsian itu telah mendapat pujian dan respon positif daripada peminat Haqiem. Malah terdapat segelintir pengikut berpendapat sikap tersebut perlu dijadikan contoh terutamanya kepada golongan anak muda. Terdahulu, pelantun lagu 'Lembah Kesepian' ini mengakui tidak akan memuatnaik foto bersama wanita yang tidak menutup aurat di akaun miliknya.

Klik untuk gambar besar

www.myartis.com / Sumber & foto: Astro Gempak & Instagram Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH GADIS MURAHAN - ALYA IMAN NAFI JALIN HUBUNGAN DENGAN ZIZAN

Anak kepada Allahyarham pelakon filem 'Ali Setan', Azmil Mustapha iaitu pelakon baharu, Alya Iman terkilan apabila timbul dakwaan menjalinkan hubungan cinta dengan pelawak dan pelakon Zizan Razak serta dituduh sebagai gadis murahan yang kini sedang hangat diperkatakan.

Tampil menjelaskan perkara sebenar, Alya atau nama penuhnya Nur Alya Iman Azmil, 19, berkata dia dan Zizan hanya berkawan tanpa membabitkan soal perasaan: "Saya dan Zizan hanya berkawan sahaja, komen yang ditulis itu semua tidak betul. Saya pun tidak tahu siapa yang nak buat (fitnah) saya macam ini, mungkin orang dengki atau dendam dengan saya," ujarnya.

Malah pemilik akaun itu mendakwa Alya juga merupakan seorang gadis murahan kerana sering didampingi ramai lelaki. Selain itu Alya yang juga anak kepada pelakon legenda Azmil Mustapha mengakui ini bukan kali pertama dia diganggu dengan komen-komen berunsur fitnah seperti itu.

Namun jelas Alya, kebanyakan tuduhan dibuat menerusi platform media sosial pihak lain: "Dia tidak komen di Instagram saya tapi di akaun orang lain... kawan-kawan yang memaklumkan kepada saya.

Klik untuk gambar besar

"Mula-mula risau sebab dia burukkan nama saya dan cakap macam-macam tentang saya... kalau berterusan begini macam mana nak cari makan. Tapi apabila difikirkan balik, benda itu tidak betul dan saya tidak buat seperti yang didakwa... kebenaran akan muncul," tuturnya.

Dalam pada itu Alya yang mula berkecimpung dalam dunia peragaan sejak enam tahun lalu berkata dia terkilan apabila nama bapanya turut dikaitkan dengan isu sebegini: "Sebab itu saya katakan bawa nama sebagai anak Azmil Mustapha sangat membebankan.

"Apabila benda-benda buruk jadi, orang akan cakap... tak nak jaga nama arwah ker? Tapi bukan salah saya! Jadi saya amat kecil hati kerana apa yang disebarkan adalah fitnah, stop guna nama bapa," katanya.

www.myartis.com / Sumber & foto: mStar, Instagram Achey & Anne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"APA YANG BERLAKU ADALAH UJIAN ALLAH BAGIKAN..." - MAK WAN LATAH BERSYUKUR DIBERI UJIAN, BANYAK BERSABAR

Nama pelakon Mak Wan Latah, 61, sebelum ini hangat diperkatakan selepas terbabit dengan kontroversi yang dilaluinya sejak kebelakangan ini. Menurutnya, dia reda dengan apa yang terjadi dan pasrah selagi bernafas selagi itulah akan berdepan ujian Allah.

"Apa yang berlaku sekarang ini adalah ujian yang Allah bagikan pada Mak Wan. Sekurang-kurangnya Mak Wan bersyukur kerana Allah masih bagi ujian kepada Mak Wan. Dia masih memilih Mak Wan untuk ujian-ujian dan dugaanNya.

"Jadi keistimewaannya Allah bagi ialah Mak Wan banyak sabar. Dia pun nak tengok sesabar mana Mak Wan. Alhamdulillah... kawan-kawan Mak Wan banyak support Mak Wan. Begitu juga warganet di luar sana.

"Mak Wan ucapkan terima kasih kepada semua yang ada diluar sana kerana banyak support Mak Wan. Dan Mak Wan juga maafkan mereka yang mungkin ada mengecam Mak Wan," katanya.

Pada 28 Julai lalu, Mak Wan atau nama sebenarnya Halimatussa'diah Mohd Daud dihadapkan ke Mahkamah Majistret Taiping atas tuduhan berkelakuan aib iaitu meludah dengan tujuan membangkitkan kemarahan terhadap seorang wanita.

Berdasarkan kertas pertuduhan, Mak Wan didakwa dengan sengaja meludah kepada Nurul Amalina Mohamad Kamal, 28, dengan tujuan membangkitkan kemarahan untuk mengganggu keamanan di alamat Lorong Haji Wahab, Kampung Titi Kasai, Batu Kurau, di sini kira-kira jam 7 malam 24 Jun lalu.

Klik untuk gambar besar

Kesalahan itu dibaca mengikut Seksyen 14 Akta Kesalahan Kecil 1955 yang sabit kesalahan memperuntukkan hukuman denda tidak melebihi RM100.

Mengulas perkara ini, Mak Wan berkata, dia tidak tahu apa sebenarnya yang individu terbabit mahukan dan tidak tahu apa yang dia tidak puas hati terhadapnya sehingga sanggup memfitnah begini.

"Sedangkan Mak Wan sendiri tak aibkan dia dan buka aib dia. Apa yang berlaku Mak Wan hanya diam. Mak Wan tak nak bising-bising atau aibkan sesiapa.

"Daripada bekas suami dulu pun Mak Wan tak aibkan dia, sampailah sekarang sehinggalah sampai ke lubang kubur pun Mak Wan takkan buka aib sesiapa. Itu Mak Wan.

"Walaupun dia kata Mak Wan meludah dia atau apa-apa sajalah, Mak Wan tak pernah jentik pun dia dan Mak Wan tak pernah pun kasar dengan dia. Ini Mak Wan," jelasnya.

Tambah Mak Wan, dia menerima perkara ini dengan hati terbuka. Tuturnya, orang luar, saudara mara dan anak-anaknya boleh menilaikan siapa Mak Wan sebenarnya.

"Disitulah mereka tahu Mak Wan macamana. Dan kawan-kawan shooting Mak Wan pun tahu siapa Mak Wan dan tak perlu berkata apa-apa. Itu sahaja," ujarnya.

Sementara itu, kesalahan kes ini dibaca mengikut Seksyen 14 Akta Kesalahan Kecil 1955 yang sabit kesalahan memperuntukkan hukuman denda tidak melebihi RM100.

Pendakwaan yang dikendalikan Timbalan Pendakwa Raya, menawarkan jumlah jaminan RM5,000 terhadap Mak Wan sebelum Majistret membenarkan Mak Wan diikat jamin RM1,000 dengan seorang penjamin. Mahkamah turut menetapkan untuk kes disebut semula bagi serahan dokumen dan lantikan peguam pada 5 September ini.

Media turut melaporkan bahawa menerusi temubual dengan sebuah portal dalam talian sebelum ini, Amell mengaku pernah memukul Mak Wan atas alasan mempertahankan diri selepas diludah oleh Mak Wan ekoran bertanya satu soalan yang menimbulkan kemarahan pelakon veteran terbabit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 FOTO - SEKITAR MAJLIS DOA SELAMAT & BABY SHOWER SAM & SYATILLA

Baru-baru ini, majlis doa selamat dan baby shower bagi pasangan Shaheizy Sam dan Syatilla Melvin telah diadakan secara sederhana.

Difahamkan, Syatiila dijangka bersalin anak sulung iaitu lelaki pada bulan Mei depan.

Kita doakan semoga segala proses kelahiran nanti besalin dengan lancar.

Klik untuk gambar besar

Foto: Shaheizy Sam IG, Syatilla Melvin IG, @pretaporter_my & @shafizaaishah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ALIF SATAR DIKECAM DEK COVID-19 - HANI FADZIL SEDIH LIHAT SIKAP NETIZEN

"Sejujurnya sangat sedih melihat segelintir netizen yang memberi kecaman atau komen negatif terhadap seseorang yang baru sahaja disahkan positif Covid-19. Terkejut bila ada yang cakap 'padan muka', 'kau la punca' dan sebagainya kat Alif.

"Bagi saya ini tidak adil. Siapa ja yang minta untuk dijangkiti virus menakutkan ini. Tuhan sahaja yang tahu betapa risaunya Alif sebagai seorang anak, abang yang ibu bapa dan adiknya positif Covid-19.

"Disahkan positif di Melaka, mesti Alif sangat merisaukan keadaan isteri dan anak-anak kecil di Kuala Lumpur. Tidak ada yang mahu berada dalam keadaan ini. Mungkin mudah untuk orang memberi komen tanpa memikirkan keadaan yang dilalui seseorang. Alif juga manusia.

"Adakah anda sanggup mengatakan 'padan muka' kepada ahli keluarga sendiri jika mereka dijangkiti Siapa yang sanggup kan," kata pengacara Hani Fadzil, 29, yang mengakui berasa sedih melihat sikap segelintir netizen yang melemparkan komen negatif terhadap selebriti serba boleh, Alif Satar sejurus dia mengumumkan positif Covid-19.

Sebagai individu yang rapat dengan Alif dan keluarga, Hani merasakan tindakan itu tidak adil kerana tidak ada sesiapa yang ingin dijangkiti virus merbahaya itu.

Tambah bekas penyampai radio ERA, dugaan yang diberikan kepada Alif itu telah membuka mata untuk tidak memandang ringan dengan penyakit itu.

Klik untuk gambar besar

Kita tidak tahu apa yang mereka lalui. Daripada sibuk mengecam, lebih baik mendoakan kesembuhan dan kesejahteraan seseorang. Apa yang terjadi pada Alif ternyata membuktikan bahawa berhati-hati macam mana pun kita, we cannot take this virus for granted, katanya.

Dalam pada itu, pemilik nama Intan Farhani Mohd Fadzil mengingatkan kepada semua orang supaya mendiamkan diri daripada mengeluarkan kata-kata yang kurang enak didengari.

Semoga apa yang terjadi dijadikan iktibar kepada kita semua untuk lebih berwaspada dalam mencegah diri daripada dijangkiti virus ini.

Semoga kita juga menerapkan lebih empati dalam diri kita. If you don’t have anything nice to say, don’t say anything at all, katanya lagi.

Pada Ahad lalu, Alif membuat pengumuman di laman sosial Instagram mengesahkan dirinya positif Covid-19 selepas menjalani ujian saringan di sebuah pusat perubatan di Melaka.

www.myartis.com / Sumber & foto: Astro Gempak, Instagram Hani Fadzil & Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN: "MULA-MULA AGAK SUSAH KAMI NAK BERSAMA..."

Sebak dan terharu dipertemukan dengan seorang lelaki yang tahu menjaga hati hingga dia yakin untuk kembali bercinta, penyanyi dan pelakon Elly Mazlein atau nama sebenarnya Sharifah Aida Mazlina Syed Hanafi, 39, memberitahu dia kagum dengan kesungguhan bakal suami, Mohamad Azlan Che Nuh yang tidak pernah putus asa.

"Saya tidak minta apa-apa, yang saya mahukan hanyalah kasih sayang dan kesetiaan. Saya juga berharap dia dapat memberi kasih sayang kepada Sefhia. Dia buat macam-macam sampai saya rasa dia berjaya buat saya terbuka hati. Dia beri keyakinan pada saya untuk bercinta semula.  Mula-mula agak susah kami nak bersama... saya rasa tak boleh, tapi dia tak pernah putus asa," tuturnya.

Elly dan pasangan ditemui ketika di majlis malam berinai yang bertemakan Cik Siti Wan Kembang di Dewan Sri Tun Ismail, Pusat Dagangan Dunia Putra (PWTC), Kuala Lumpur pada malam, Jumaat. Pasangan mempelai sama cantik sama padan itu akan disatukan sebagai suami isteri di lokasi yang sama pada Sabtu dan akan disusuli dengan majlis resepsi pada hari yang sama.

Elly mengikat tali pertunangan dengan jejaka pilihannya itu di Dewan Tun Hussein Onn, Pusat Dagangan Dunia Putra (PWTC), Kuala Lumpur pada 17 Disember tahun lalu. Untuk rekod, Elly sebelum ini pernah berkahwin dengan pengarah drama Azmi Hatta pada 9 November 2014 namun bercerai pada 15 Oktober 2015. Pasangan tersebut dikurniakan seorang cahaya mata Putri Sara Sefhia yang kini berusia empat tahun.

Klik untuk gambar besar

www.myartis.com / Sumber & foto: mStar & Instagram Media hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NOTIS MUFLIS - SHAHEIZY SAM KESAL DENGAN TINDAKAN LHDN

"Saya bukan penjenayah nak larikan diri. Membayar cukai menjadi tanggungjawab saya, malah ada rekod mengenainya. Saya rasa seperti dianiaya dan disabotaj.

"Tiada istilah mereka tak boleh cari saya. Saya bukan kerja pejabat dari jam 9 pagi sampai 5 petang. Saya berlakon tak tentu masa dan ada hari saya tiada di rumah," ujar pelakon Shaheizy Sam berhubung isu notis muflis.

Dalam masa sama, Sam hairan dengan tindakan Lembaga Hasil Dalam Negeri (LHDN) menyiarkan notis muflis yang memaparkan data peribadinya di akhbar tempatan, Isnin lalu sehingga viral di laman sosial.

Sam mendakwa, alasan pegawai LHDN tidak dapat menghubunginya dianggap tidak munasabah kerana pernah berurusan menerusi e-mel.

Bintang 'Polis Evo' itu juga kesal dengan tindakan LHDN mendedahkan data peribadi seperti nombor kad pengenalan dan alamat rumahnya.

Klik untuk gambar besar

"Saya tak pasti apa motif mereka. Mungkin juga ini cara mereka menggunakan orang berpengaruh seperti saya untuk menyedarkan masyarakat supaya membayar cukai.

"Sejak mula berlakon lagi, saya sudah melaksanakannya. Tak perlu risau. Kali terakhir mereka datang ke rumah pada 9 Mei lalu ketika anak sulung dilahirkan dan saya berada di hospital. Saya umumkan hal itu di laman sosial.

"Dua tiga minggu sebelum notis itu dikeluarkan, beberapa wakil LHDN datang ke rumah dan menyerahkan borang CP 500. Kenapa mereka tak maklumkan hal berbangkit? Kenapa pilih guna surat khabar pula?," katanya.

Sam turut mendakwa, hingga hari ini dia dan ejen cukai dilantik masih menunggu penjelasan sebenar berhubung notis muflis terbabit.

"Hingga sekarang saya masih tidak tahu berapa amaun yang perlu dibayar kerana sedang membuat penilaian semula.

"Sebelum ini, saya bayar cukai tanpa membuat pengecualian. Salahkah ambil masa kali ini untuk membuat tuntutan itu?," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU CERAI ABBY ABADI - FARHAN MAIN KAYU TIGA?

Dalam perbicaraan pengesahan cerai di mahkamah semalam, Abby telah memaklumkan pihak mahkamah yang wujudnya kronologi SMS di dalam telefon bimbit bekas suaminya Muhammad Noor Farhan Che Bakar dengan seorang wanita. Rantaian SMS itu diketahui Abby pada Januari tahun ini, ketika dia memeriksa telefon bimbit Farhan.

"Saya tidak mahu komen berkenaan itu kerana ia tidak memberi manfaat pada sesiapa” kata Abby kepada wartawan apabila diminta untuk mengulas lanjut tentang SMS tersebut.

"Perkara seperti itu tidak berlaku di hadapan mata saya. Perkara seperti ini saya tidak boleh buat main dan menuduh," ujar Abby atau nama sebenarnya Arbaiyah Abdul Manan, 37 tahun.

Abby juga berkata episod kehidupannya pada kali ini tidak akan menjejaskan hubungannya pada masa akan datang. Abby juga menidakkan kenyataan di Instagram yang mana anaknya, Danish, menyuruh Farhan kurangkan melepak dan berkaraoke dengan rakan-rakan.

"Sebenarnya Danish tidak duduk dengan saya, dia berada di Tahfiz. Jadi dia sebenarnya tidak tahu apa-apa yang berlaku di sini.  Dia nak bercakap dan berbincang dengan Farhan tapi saya rasa tidak perlu," ujar Abby.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RUHAINIES: "DARI SITU KITA TAHU BETAPA 'NAZAK' MANUSIA"

Berasa sedih melihat sesetengah netizen seakan-akan kurang didikan agama apabila mempersoalkan perbuatan kekasihnya, Mr. E membacakan surah Yasin setiap hari ketika dia sakit, pelakon Ruhainies, 26, berkata dia ada terbaca komen netizen yang mengatakan bacaan surah tu hanya untuk orang yang sudah meninggal dunia.

"Saya terbaca beberapa komen yang mempersoalkan kenapa kekasih saya baca surah Yasin, saya dah nak mati ke. Sampaikan benda baik pun dibuat main-main dan dijadikan bahan lawak serta kutuk.

"Jadi dari situ kita tahu betapa 'nazak' manusia macam ni. Tak semua tapi segelintir. Kurangnya agama, mereka ingat baca surah itu hanya untuk orang nak mati atau orang sudah meninggal dunia.

"Sedih apabila tengok ramai yang masih kurang didikan agama. Mereka fikir dengan menutup aurat dah sempurna, tapi ilmu kosong," kata pemilik nama penuh Nur Ruhainies Farehah Zainul Ilyas.

Klik untuk gambar besar

Ruhainies diminta mengulas mengenai status kemarahannya terhadap netizen yang mempersoalkan berita sebuah portal online yang menulis artikel mengenai kekasihnya baca surah Yasin untuknya.

Dalam pada itu, pelakon drama 'Tiada Cinta Sepertimu' ini memberitahu, untuk mengukur keimanan seseorang bukan hanya melihat dari segi pemakaian atau luaran penampilan.

Baginya, dia bersyukur sekurang-kurangnya masih ada seseorang yang mahu membacakan surah itu untuknya ketika masa hidup walaupun dalam keadaan tidak sihat.

Menurut Ruhainies, tidak semestinya orang yang tidak menutup aurat kurang pengetahuan yang luas apabila berbicara mengenai bab agama.

"Nak ukur iman seseorang itu bukan melalui pemakaian atau luaran. Bagi saya dah bersyukur sekurang-kurangnya ada orang bacakan Yasin untuk saya masa hidup walaupun dalam keadaan kurang sihat.

"Tak kan mati baru nak baca kan. Yasin ni bukan dibaca untuk orang sudah tiada saja. Nabi Muhammad s.a.w pun baca Yasin setiap pagi untuk melancarkan harinya.

"Saya malas nak komen kat netizen yang hati kotor sebab bagi mereka apa yang kita jawab semua mereka ada jawapan.

"Bila sentuh bab agama ni sangat sensitif. Jangan fikir orang tak bertudung tu kurang agama dari yang menutup aurat. Semua itu bukan ukuran. Yang menjadi ukuran antara dia dengan Allah," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETUA IMIGRESEN MALAYSIA TEGUR LAWAK HARITH ISKANDER ISU '2 KAUNTER BUKA' DI KLIA

Berikutan klip video persembahan 'stand up' komedi mengenai perbezaan servis lapangan terbang di negara Malaysia dan Singapura, Ketua Pengarah Jabatan Imigresen Malaysia, Dato' Sri Khairul Dzaimee Daud telah tampil menegur pelawak terkenal negara, Harith Iskander.

Dalam klip video tersebut, Harith berkata, servis di lapangan terbang Singapura beroperasi dengan kapasiti yang penuh meskipun mempunyai 20 kaunter namun Malaysia hanya buka 2 kaunter sahaja walaupun mempunyai bilangan yang sama.

Sehubungan itu, Khairul Dzaimee membalas tweet Harith itu dengan menulis 'Misleading' atau bermaksud maklumat yang salah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAD HARAP DAPAT JARI KAKI PALSU, BERHASRAT MAHU BERJALAN SEMULA

"Saya masih dalam proses menerima rawatan susulan untuk pastikan tiada jangkitan. Selepas habis luka ni tertutup barulah saya akan belajar berjalan semula," kata anggota kumpulan Indigo, Bad yang tetap positif meskipun terpaksa menjalani pembedahan membuang lima jari kaki secara berperingkat akibat penyakit diabetes.

Bad atau nama sebenarnya Badrul Izhan Yeop Abdullah berkata dia kini masih menerima rawatan susulan untuk memastikan kawasan jari kaki yang dibuang tiada jangkitan kuman.

Dalam pada itu, Bad yang merupakan bekas peserta Gegar Vaganza musim ketujuh (GV7) itu turut meluahkan hasrat untuk berjalan semula namun memikirkan terlebih dahulu berikut kos jari kaki palsu agak tinggi.

Klik untuk gambar besar

"Selepas itu baru fikir sama ada nak pakai jari kaki palsu atau tidak kerana kosnya agak tinggi... yang penting saya nak berjalan semula," tuturnya.

Terdahulu, Bada berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA RIAK SELEPAS KONGSI VIDEO SUAMI SOLAT - INI JAWAPAN BALAS ABBY ABADI

Pelakon dan usahawan Abby Abadi baru-baru ini telah berkongsi satu video suaminya, Muhammad Faizal Zakaria atau Jai Ezzany sedang solat di tempat jualan.

Bagaimanapun, tindakan Abby itu dikatakan riak oleh segelintir netizen. Abby menerusi laman Instagram miliknya telah tampil menjawab kata-kata yang dilemparkan kepadanya..

"Semalam saya kongsikan video suami solat ni kt story. Ada yang dm kata ini riak, menunjuk. Saya balas semula, saya kata kalau suami pos sendiri, mungkin menunjuk tapi kan saya yg pos, ALLAH lebih tahu niat seseorang tu.

Klik untuk gambar besar

"Ini IG saya. Ye saya tak sempurna. Takkan mungkin sempurna, tapi saya cakap, saya kongsi tazkirah, renungan qalbu. Ingatkan pasal solat dalam IG ni agar IG saya bermanfaat utk org lain. Jadi bila tiba2 saya padam, ada juga kenangan indah yg saya tinggalkan disini," jelas Abby Abadi.

Menurut Abby, sangat rugi jika laman sosial hanya digunakan untuk bersembang kosong, menunjuk itu dan ini tan langsung berdakwah untuk mengingatkan kepada Pencipta.

"Bila ingatkan benda baik2, pergi mana2, apa keadaan pun mesti jaga solat, serba tak kena.. bila ajak liburan, ajak gi konsert, pergi layan benda2 mengarut.. berpuluh2 kali post pun takpe, siap repost lagi..bila pasal solat, sentap tak tentu hala... itulah kesilapan besar kita sebenarnya. Walhal hidup ni memang untuk sebarkan agama DIA.

"Muhasabahlah.. mmg tanggungjawab kita saling mengingatkan & berpesan2. Berpesan2.dgn kebenaran. Berpesan2 dgn kesabaran. Bukan sebab kita konon baik dari org lain, tp sebab nak sama2 ke syurga & bernilai disisiNYA," tulis Abby lagi.

Tambah Abby lagi, sangat rugi jika hidup tidak solat dan menangguh-nangguhkannya kerana kita tidak akan tahu bila kita akan pergi meninggalkan dunia yang sementara ini.

www.myartis.com / Sumber & foto: Astro Gempak & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS ABBY - ZUL ARIFFIN AKUI CINTAI GAYATRI

Jika sebelum ini Zul Ariffin, 26, pernah didakwa oleh Abby Abadi melukakan hatinya gara-gara meninggalkannya begitu sahaja, kini episod cinta Zul sudah berubah. Hatinya sudah beralih arah ke penerbit filem Tayangan Unggul, Gayatri Su-Lin Pillai yang sememangnya mempunyai semangat waja sebagai pejuang seni.

Dan secara terus-terang, Zul mengakui hubungan cinta mereka sudah tujuh bulan terjalin namun mereka masih dalam peringkat mengenali hati budi masing-masing. Dalam hal ini, nampaknya Zul meminati wanita yang lebih matang dan mempunyai karisma dalam hidup.

Zul dan Gayatri - usia bukan halangan...

"Benar saya dan dia (Gayatri) bercinta. Saya mengenali Gayatri ketika penggambaran filem Penanggal. Namun kami menjadi semakin rapat setelah berakhirnya penggambaran tersebut. Kami tidak banyak berkomunikasi sepanjang berlangsungnya penggambaran dan hanya bertegur sapa pada tempoh tersebut.

"Seperti semua tahu, dia seorang yang sangat disenangi ramai dan antara tarikan lain membuatkan saya jatuh hati kepadanya ialah perseonalitinya yang lemah lembut.

"Kami lebih rapat apabila masing-masing sangat serasi dalam membincangkan sesuatu perkara. Malah saya sangat selesa apabila berada disisinya," ujar Zul tanpa berselindung.

Tinggal kenangan...

Untuk maklumat bersama, gosip antara Zul dengan Gayatri sudah mula tersebar beberapa bulan lalu namun mereka berdua ketika itu masih mahu bermain teka-teki dengan media.

Mengenai soal usia Garatri yang lebih matang darinya, ini jawab Zul, "Sejak dahulu lagi, saya tidak pernah meletakkan sebarang syarat atau had umur dalam menjalinkan sesebuah hubungan.

"Begitu juga sekarang, cinta saya terhadap Gayatri ikhlas. Apa-apa pun hubungan ini masih lagi baru dan kami belum lagi memikirkan ke arah perkahwinan."


4 PHOTO MENARIK - SUDUT LAIN DATUK K

"Muka orang tu kena paksa ambik gambar," komen Datuk Siti Nurhaliza mengenai suaminya Datuk Seri Khalid Mohamad Jiwa yang turut berjangkit membuat memek muka ketika bergambar.

Lebih menarik, pasangan ini bukan sahaja seolah pasangan baru bercinta, malah sama sporting dan satu kepala. Lihat sahajalah bagaimana Datuk K memandu dengan hanya berseluar pendek... ha ha macam orang muda. Cayalah Datuk!

Klik untuk imej besar...

Siti yang makin slim dan langsing...


NYANYI LAGU ISTIMEWA BUAT ISTERI - SHAHIR ENGGAN AMBIL TINDAKAN UNDANG-UNDANG ISU HUTANG

"Saya ada menulis sebuah lagu khas buat sang isteri. Sebelum ini, ramai sangka lagu saya semuanya lagu kecewa. Saya tak pernah tulis lagu. Ini buat julung kalinya, saya tulis sendiri," tutur penyanyi Shahir Zawawi yang mempersembahkan lagu istimewa buat isteri, Jaskin Jaludin di majlis resepsinya yang berlangsung malam semalam di Bizmilla Wedding Center, di sini.

Lagu berjudul 'Halal' itu menjadi lagu pertama hasil ciptaan Shahir sendiri dan dipersembahkan di hadapan tetamu yang hadir. Menurut Shahir, jalan cerita lagu 'Halal' berkisar mengenai pengalaman sebenar perjalanan cinta dia dan Jaskin.

"Ia berdasarkan pengalaman sebenar, perkenalan kami dalam tempoh yang singkat. Mudah-mudahan, anda dapat menikmati bait-bait lagu yang kami persembahkan ini," katanya.

Persembahan di majlis resepsi itu juga berjaya membuatkan Jaskin sekali lagi menitiskan air mata terharu.

Kedua-dua mempelai diijabkabulkan dalam majlis akad nikah yang berlangsung semalam di lokasi sama. Terdahulu, Shahir dan Jaskin mula mengenali satu sama lain pada Mei lalu dan mengikat tali pertunangan pada 16 Julai lalu.

Sementara itu, berhubung dakwaan pernah berhutang sebanyak RM4,000 kepada seorang individu dalam industri hiburan tanah air, Shahir berkata, dia belum dihubungi oleh pihak yang mendakwa dirinya pernah berhutang dan terbuka untuk berbincang.

"Saya tak suka apabila ada portal yang bercerita seolah-olah, saya ambil masa sebab nak elak atau apa. Setakat ini, saya belum dihubungi oleh pihak berkenaan. Saya tak ada masalah nak berhubung sebab kita tak bermusuh. Tapi, bukan dengan cara begitu," ujarnya.

Tambah penyanyi lagu 'Pendam' dan 'Kebahagiaan Dalam Perpisahan' itu, dia juga tidak akan mengambil tindakan undang-undang kerana ia tidak berbaloi.

Klik untuk gambar besar

"Kadang-kadang, untuk ambil tindakan undang-undang bagi menyelesaikan amaun yang kecil, ia tidak berbaloi. Kalau ada ruang untuk kita selesaikan, kita bincang sebab saya bukan nak bergaduh dengan orang.

"Motif saya adalah untuk naikkan karier saya. Saya akui, saya bukan seorang multitasker (boleh melakukan banyak kerja dalam satu masa). Saya susah untuk fokus.

"Jadi, fokus saya sekarang adalah karier saya. Kalau saya layan benda-benda lain, nanti, lagu saya tak siap, apa pun tak siap. Kalau pihak itu nak berbincang secara baik, silakan," jelasnya.

Shahir juga berkongsi kronologi ringkas mengenai isu yang berlaku, yang mana tidak ada perbincangan dan persetujuan mengenai nilai yang perlu dia bayar kepada individu itu.

"Awak tidak boleh keluarkan invois tanpa ada perbincangan. Saya hargai setiap keringat orang. Saya tak pula kata awak tak layak dapat bayaran. Awak paksa saya ikut kehendak awak tanpa ada hitam dan putih atau perbincangan.

"Jadi, sebab itu saya rasa macam, kalau betul pun, saya boleh ganti balik duit minyak dan masa yang awak habiskan. Tapi, bukan dengan cara awak keluarkan invois, awak nak saya bayar, tapi bila saya tak setuju, awak cakap ini adalah hutang. Tak boleh begitu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKKI AKUI KESIHATAN BELUM PULIH SEPENUHNYA - BIMBANG KECEWAKAN PEMINAT

"Jujur saya katakan belum sihat sepenuhnya. Doktor pesan untuk rehat dalam masa dua minggu. Saya hanya dapat hadir full dress rehearsal pada Sabtu. Mungkin ada kacau sedikit dalam persembahan nanti.

"Apa yang penting saya boleh sampaikan cerita dalam lagu untuk persembahan nanti," kata penyanyi Nikki Palikat yang memberitahu beberapa jam sebelum berlangsung konsert separuh akhir Gegar Vaganza musim kelapan (GV8), keadaan kesihatannya masih belum pulih sepenuhnya.

Dibenarkan keluar dari hospital Jumaat lalu, Nikki atau nama sebenarnya Nicolette Louisa Palikat, 37, mengakui bimbang dengan persembahan yang bakal dilakukannya pada malam Ahad. Penyanyi lagu 'Drama' ini dimasukkan ke sebuah pusat perubatan di Kuala Lumpur pada Selasa lalu akibat terlalu penat.

Klik untuk gambar besar

Nikki bakal menyampaikan dua buah lagu iaitu 'Puncak Kasih' nyanyian asal Ziana Zain dan 'Ikut Rentakku' (Jaclyn Victor) pada malam Ahad. Berharap dapat melakukan persembahan terbaik, Nikki berkata, dia tidak mahu peminat yang meletakkan harapan tinggi kepadanya berasa kecewa.

"Saya geram dengan diri sendiri. Memang kalau boleh saya mahu kesihatan baik seperti sebelum ini tetapi apa boleh buat? Saya tahu peminat meletakkan harapan tinggi dan apa yang dipersembahkan nanti tidak seperti yang dirancang.

"Doktor sudah pesan jangan terlalu paksa diri. Bagaimanapun dua lagu malam ini penyanyi asalnya adalah diva dan perlu tenaga tinggi. Pastinya saya akan serlahkan vokal dan perlahankan pergerakan untuk lagu rancak," ceritanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERTEKAN, SERABUT SERING DIKAITKAN - YAMANI BUANG 'ABDILLAH', ENGGAN DIBAYANGI BAPA

Dek kerana orang sering mengaitkan dirinya dengan bapa penyanyi terkenal Datuk Jamal Abdillah, Yamani Abdillah, 19, mengakui dia pernah berasa tertekan.

Biarpun kini sudah lali dengan perkara itu, namun Yamani memilih untuk tidak lagi membawa nama 'Abdillah' dan hanya akan mengunakan nama Yamani sahaja.

"Masa awal-awal tu, saya ada rasa tertekan dan serabut juga tapi lama-kelamaan saya sudah lali. Orang tetap akan kaitkan juga selagi nama saya ada 'Abdillah'.

"Insya-Allah kali ini, saya tidak akan gunakan nama itu lagi. Saya akan gunakan nama Yamani saja. Mungkin orang nak tengok saya berubah. Jadi, saya akan lakukan benda itu (tidak menggunakan nama bapa)," kata Yamani.

Klik untuk gambar besar

Yamani ditemui ketika sidang media selepas tamat konsert Big Stage 2020 minggu keempat di Pusat Konvensyen Antarabangsa Putrajaya (PICC) pada Ahad lalu.

Pada malam konsert mingguan tersebut, Yamani yang menyanyikan lagu 'Mimpi Laila' mendapat markah paling rendah menyebabkan dia tersingkir.

Menurut juri tetap iaitu penyanyi Dayang Nurfaizah, Yamani perlu mencari identiti sendiri memandangkan segelintir pihak gemar membandingkan antara dia dan bapanya.

Dalam pada itu, Yamani memberitahu dia tetap akan menghasilkan lagu seperti bapanya namun membuat perubahan dari segi muzik yang lebih moden.

"Saya dah cuba cari identiti sendiri... tak tahu nak cakap macam mana. Dah memang saya dari kecil sampai besar menyanyi macam ini. Tapi saya lebih kepada genre rock dan bermain gitar.

"Mungkin selepas ini saya akan hasilkan lagu seperti ayah saya tapi susunan muzik yang moden," ujar Yamani yang merupakan anak Jamal menerusi perkahwinan keduannya dengan Noraina Mohd. Yusof pada 2001 dan bercerai pada 2002.

www.myartis.com / Sumber & foto: mStar & Instagram Yamani Abdillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEJUTAN TAK JADI: ISTERI HAMIL KEMBAR ALAMI PENDARAHAN TERUK - ALIFF SYUKRI MOHON DOA

Menerusi satu posting di laman Instagram, usahawan kosmetik yang juga bergelar penyanyi, Datuk Seri Aliff Syukri Kamarzaman memaklumkan isterinya, Datin Seri Shahida Mod Rashid dimasukkan ke wad selepas mengalami pendarahan yang memberi risiko kepada kandungannya.

Menurut penyanyi lagi 'Abang Nak Tegur' dan 'Bobo Dimana' itu, selepas pemeriksaan imbasan doktor mengesahkan isterinya hamil bayi kenbar: "Impian yang tak tercapai. Tolong doakan kandungan isteri saya selamat. Dugaan 2 Ramadan".

Jelas Aliff, dia bertindak merahsiakan kehamilan isterinya kerana mahu membuat kejutan kepada orang ramai sebelum isterinya mengalami insiden tersebut. Namun Aliff turut meminta doa orang ramai agar kandungan isterinya selamat. Pendarahan yang dialami Shahida dikatakan disebabkan terlalu tertekan dengan isu anak keduanya baru-baru ini.

"Tolong doakan isteri saya dan kandungannya. Sepatutnya kehamilan ini dirahsiakan dahulu tetapi saya beritahu juga kerana mengharapkan doa peminat di luar sana. Keadaan isteri saya ini mungkin disebabkan terlalu tertekan dengan isu Qhadeeja (anak kedua) baru-baru ini hingga dia mengalami pendarahan yang mungkin mengakibatkan keguguran.

Klik untuk gambar besar

"Namun dugaan mungkin tertekan dengan keadaan semasa baru-baru ini di mana banyak pihak membesar-besarkan dan mungkin sebab itu berlaku pendarahan yang agak banyak. Mudah-mudahan kedua-dua anak saya dalam kandungan selamat. Doakan ya semua sahabat Instagram (IG) dan Facebook (FB). Mudahan dipermudahkan segala urusan," tuturnya.

Tambah Aliff lagi, jika mengikut pemeriksaan doktor, anak yang dikandung Shahida ialah bayi kembar seperti yang diidamkan pasangan tersebut: "Bila scan pula doktor beritahu baby kembar. Ya Allah sayang ya. Ada caranya tak nak selamatkan baby dari gugur? Mohon doakan isteri dan anak-anak saya selamat, doa anda semua amat saya hargai".

Untuk makluman, Aliff dan Shahida mendirikan rumah tangga pada tahun 2007 dan dikurniakan empat cahaya mata iaitu Ammar Ahyan, 11, Ibrahem Edham, 7, Qadeeja El Zahra, 9, dan Yusoff Al Qardawi, 10 bulan. Pasangan ini turut mempuanyai seorang anak angkat yang diberi nama Ameena.

www.myartis.com / Sumber, foto & video: mStar, Kosmo & Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHU BADAN KERAP TURUN NAIK - ANAK AIN EDRUCE DIJANGKITI PARAINFLUENZA

Anak kepada pelakon dan pengacara Ain Edruce yang baru berusia tujuh bulan itu baru-baru ini telah mengalami demam panas sehingga 39 darjah. Menurut Ain, lebih merisaukan apabila doktor memaklumkan anak perempuannya yang bernama Soraya, dijangkiti virus Parainfluenza dan terpaksa ditahan wad sejak Rabu lalu.

Berkongsi perkembangan kesihatan anaknya selepas tiga hari dirawat di Pusat Perubatan Sunway, Petaling Jaya, Ain atau nama sebenarnya Nurulain Edruce, 30, berkata doktor hanya memantau keadaan Soraya memandangkan tiada ubat untuk virus tersebut.

"Dia mula batuk dan selsema pada Rabu. Masa dia bangun tidur tengah hari itu suhu badan dia naik sehingga 39. Saya dan suami terus bawa ke unit kecemasan.

"Soraya terpaksa ditahan wad dan ambil darah. Doktor maklumkan Soraya dijangkiti Parainfluenza... tapi bukan Influenza. Virus ini tak ada ubat untuk dia. Apa yang doktor boleh buat, pantau keadaan suhu badan, batuk dan selsema," kata Ain ketika dihubungi mStar.

Klik untuk gambar besar

Pelakon sitkom 'Jenaka Kampung Kalut (JKK)' ini menerusi laman Instagram miliknya sebelum ini ada berkongsi video memperlihatkan anaknya berada di sebuah hospital.

Sementara itu, Ain turut memberitahu suhu badan anaknya agak sering turun naik. Berharap keadaan Soraya cepat sembuh, Ain berkata anaknya berkemungkinan akan dibenarkan pulang ke rumah pada Sabtu.

"Pagi tadi doktor periksa suhu badan dah turun tapi tengah hari naik balik. Suhu badan dia kejap naik, kejap turun. Insya-Allah kalau keadaan dia semakin baik, esok dah dibenarkan pulang. Harap semua boleh doakan Soraya cepat sembuh," ujarnya.

Untuk makluman, Ain berkahwin dengan ahli perniagaan, Muhammad Amirul Hafiz, 28, pada 13 Disember 2019 dan dikurniakan cahaya mata, Soraya pada 19 Mei lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HINA RAKYAT SABAH - CIK NON DISIASAT POLIS

"Kertas siasatan sudah dibuka dan kita akan memanggilnya untuk merakam keterangan," kata Timbalan Pengarah (Siasatan dan Perundangan) Jabatan Siasatan Jenayah (JSJ) Bukit Aman, Deputi Komisioner Mior Faridalathrash Wahid.

Ia berikutan seorang pengasas produk kecantikan menggunakan akaun Facebook (FB) atas nama Nor Shahada Aisyah atau Cik Non yang dimuat naik di laman sosial FB miliknya menghina rakyat Sabah sebagai penyebab Covid-19 meningkat.

Susulan itu, satu laporan polis dibuat ke atas pemilik akaun FB terbabit atas kenyataan dimuat naiknya itu.

"Polis membuka kertas siasatan mengikut Seksyen 505 (b) Kanun Keseksaan dan Seksyen 233 Akta Komunikasi 1998," ujarnya dipetik sebagai berkata.

Klik untuk gambar besar

Terdahulu, Cik Non didakwa menghina orang Sabah dengan menggelar diri mereka 'bodoh' dan rakyat Sabah miskin selepas tidak berpuas hati dengan peningkatan kes Covid-19.

Cik Non sebelum ini mencetuskan kontroversi apabila caranya mempromosikan produk kecantikan mendapat kecaman netizen selain tular di media sosial bergaduh dengan pengawal keselamatan kerana dilarang masuk ke pusat beli-belah selepas tidak memakai pelitup muka. - HM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA DIKECAM PEMINAT GARA-GARA MUATNAIK GAMBAR MAKANAN SIPUT BABI

Gara-gara memuat naik sekeping gambar makanan seperti siput babi, Neelofa telah dikecam oleh sesetengah peminat di akaun Instagram miliknya.

Neelofa yang kini berada di kota London telah ditegur berkaitan hukum-hakam di dalam agama Islam mengenai makanan tersebut selain ada yang berhujah lanjut mengenai haiwan tersebut.

Escargot adalah perkataan dalam bahasa Perancis yang merujuk kepada sejenis siput yang dikenali dalam Bahasa Malaysia sebagai siput babi dan menurut Majlis Fatwa Kebangsaan ianya haram untuk dimakan.

Klik gambar untuk size besar

Hukum tersebut telah diterangkan secara jelas di laman sesawang jabatan tersebut.

Walaupun kedapatan beberapa jenis siput babi seperti helix aspersia dan helix pomatia, tetapi kedua-duanya adalah tergolong dalam genus yang sama iaitu Genus Helix. Dalam Bahasa Arab, siput babi dikenali sebagai halazun.

Mungkin kali ini ada betulnya kritikan daripada peminat meskipun teguran mereka itu kadang-kadang kasar serta berbaur sindiran. Neelofa haruslah berhati-hati dalam memilih makanan sebelum ia dijamah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


VIDEO - PERSEMBAHAN CALIPH BUSKERS DI SOGO

Meskipun telah diiktiraf sebagai kumpulan yang membuat persembahan terbaik di AJKL29 dan kini sudah menjadi artis rakaman KRU, namun Caliph Buskers tetap terus menyumbang suara mereka di hadapan Kompleks Sogo, Kuala Lumpur.

Bak kata pepatah, 'kalau mendongak ke langit, jangan lupa rumput di bumi'.

Bagi anda yang rindukan suara mereka, jom tonton video ini!

VIDEONYA SELEPAS INI:

ATAU KLIK DI SINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


POLIS NAFI GELEDAH RUMAH USTAZ EBIT LEW, TAPI HANYA PEMERIKSAAN

"Kita buat pemeriksaan bukan penggeledahan atau serbuan di rumah itu. Ia prosedur biasa polis bagi menyiasat sesuatu kes. Setakat ini, saya tidak dapat sahkan sama ada kita membuat sebarang rampasan atau tidak di rumah itu.

"Kes giat disiasat," jelas Pengarah Jabatan Siasatan Jenayah (JSJ) Bukit Aman, Datul Seri Abd Jalil Hassan yang tampil menafikan terdapat serbuan dan aktiviti penggeledahan di rumah pendakwah terkenal, Ustaz Ebit Lew.

Polis Diraja Malaysia (PDRM) memaklumkan hanya pemeriksaan untuk melengkapkan kertas siasatan kes gangguan seksual dan berkata prosedur itu adalah perkara biasa dan sebahagian daripada proses siasatan.

Klik untuk gambar besar

Sebelum ini, polis mengesahkan pendakwa itu didakwah di atas Seksyen 509 Kanun Keseksaan, Seksyen 14 Akta Kesalahan-Kesalan Kecil 1955 serta Seksyen 233 Akta Komunikasi dan Multimedia 1998.

Ebit Lew turut kelihatan hadir sama bersama peguamnya, Datuk Hasnal Rezua Merican dan memaklumkan kepada media bahawa kes berkenaan adalah satu fitnah yang sangat kejam dan melampau.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ABBY ABADI & ANAK-ANAK DIGENTING

Jika beberapa hari lalu Rozita Che Wan dan anak-anaknya bercuti bersama Zain Saidin di Genting Highlands, kali ini giliran Abby Abadi pula bercuti di pusat peranginan itu. Cuma bezanya, Abby membawa anak-anaknya sahaja tanpa 'buah hati' Zul Ariffin yang masih 'merajuk' dan terlalu sibuk dengan aktiviti seni.

"Bawak anak-anak berjalan... Janji ngan kakak angkat kat atas melayan anak-anak, kakak angkatpun ke mana. Gambar banyak sebab bawa kamera tiga, anak-anak pun boleh je petik gambar sekarang... 'Mak borek, anak-anak rintik!' Layannnn," ujar Abby dengan nada 'happy'.

Nampaknya... Abby makin okey sekarang dan rezekipun makin bertambah. Inilah yang dikatakan rezeki anak!

Klik untuk imej besar...


PELAKON TENTANG BULAN CINTAI PENGKID?

Sebelum ini, industri hiburan kita dkejutkan dengan kontroversi yang melanda Erin malek yang bertindik, sosial dan berpasangan dengan pengkid, kini entah kenapa demam pengkid terus melanda dunia artis.Beberapa keping gambar pelakon Tentang Bulan, Fatin Nur Afifah yang memegang watak tomboy pula tersebar bersama pasangan pengkidnya. Lebih teruk, Fatin Nur Afifah dikatakan bercinta dengan pengkid tersebut yang bernama Puteri Sarah sudah hampir kira-kira setahun.Jika benar ini berlaku, kita harap mereka semua bertaubat. Ingatlah... Rasulullah s.a.w bersabda yang bermaksud “Semua bayi dilahirkan atas fitrah. Kedua ibu bapanyalah yang menjadikannya Yahudi, Nasrani atau Majusi.”Hadis lain yang diriwayatkan al-Bukhari dan Ashabus Sunan dari Ibnu Abbas, katanya (maksud): “Rasulullah s.a.w melaknati kaum lelaki yang menyerupai wanita dan kaum wanita yang menyerupai lelaki."Malah Al-Quran menempelak mereka yang mengikut nafsu: “Adakah engkau nampak orang yang menjadikan hawa nafsunya sebagai tuhannya? Maka dapatkah engkau menjadi pengawas yang menjaganya?"Klik untuk imej besar...5 KEPING GAMBAR LAIN - KLIK DI SINI...


DIRAKAM NETIZEN - SHUK KELUAR DENGAN SKANDAL?

Semua sedia maklum mengenai isu rumah tangga pelawak Shuk Sahar apabila isterinya, Rossalennah Natassyiah Asshaferah atau Rossa Serra sering berkongsikan luahan hati serta mendedahkan wujudnya orang ketiga, sejak tahun lalu sehingga hangat diperkatakan.

Meskipun pelbagai pendedahan dilakukan isterinya, Shuk masih berdiam diri malah Instagram pelawak itu tidak lagi aktif sejak penghujung bulan lalu.

Bagaimanapun, baru-baru ini tular perkongsian seorang pengguna TikTok dikenali sebagai @xnurazli_ memuat naik video secara tidak sengaja terjumpa pelawak berkenaan di kedai makan.

Klik untuk gambar besar

Menerusi video berkenaan, Shuk dilihat bersama seorang wanita namun tidak diketahui identitinya memandangkan diambil dari belakang. Namun, di ruangan komen rata-rata netizen mengatakan individu itu dipercayai wanita sama yang menjadi punca kontroversi sebelum ini.

Malah, ada yang mengatakan baju dan tudung yang dipakai oleh individu dalam gambar itu sama seperti dalam posting dikongsikan di Instagram 'wanita' berkenaan.

Sementara itu ada beberapa netizen yang mendakwa pernah melihat Shuk bersama wanita berkenaan di tempat lain juga. Dalam pada itu, ada yang meluahkan rasa geram serta mempersoalkan pelawak itu tetap curang walaupun ada desas-desus mengatakan dia cuba berbaik dengan isterinya.

Tak hanya itu, netizen turut mempersoalkan tindakan wanita di hadapannya yang duduk di atas tiga buah kerusi seperti yang sering dilakukan kepada kanak-kanak yang tidak sampai untuk makan diatas meja berikutan meja tersebut terlalu tinggi.

Baru-baru ini, Serra ada berkongsikan beberapa paparan mesej daripada seorang individu dipercayai daripada suaminya. Mesej tersebut seolah memberi gambaran individu tersebut memohon maaf di atas apa yang terjadi serta meminta peluang untuk bersatu semula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA MAHU MENINGGAL DUNIA SEPERTI SHARIFAH AINI - RAJA AZMI

Anak yang soleh, cara meninggal dunia yang tenang telah menjadi satu inspirasi buat Raja Azmi. Kata penerbit filem itu, kalau boleh dia juga mahu meninggal dunia sebagaimana Biduanita Negara Allahyarham Sharifah Aini satu hari nanti.

Sebagai permulaan, Raja Azmi telah bertindak membuang kira-kira 300 keping gambar lamanya yang masih tidak bertudung di laman sosial. Mungkin lebih banyak perkara baik yang akan dilakukannya kelak demi mencapai hasrat murninya itu.

"Selepas sembahyang subuh hati saya terdetik untuk membuang gambar-gambar lama yang tidak bertudung, saya rasa gambar-gambar itu tidak sesuai untuk dipertontonkan lagi kepada umum, kalau boleh saya mahu pergi seperti Allahyarham Sharifah Aini.

"Saya lihat pemergian Allahyarham Sharifah Aini sangat tenang dan di dalam keadaan yang dia sudah bersedia untuk menemui Tuhan. Allahyarham meninggal dalam bulan Ramadan dan Allah permudahkan segala urusan kematiannya, dia juga bertuah mendapat anak yang soleh," ujarnya dipetik sebagai berkata.

Bagaimanapun, dia tidak mempunyai halangan jika gambar-gambar tidak bertudungnya itu keluar daripada simpanan pihak lain terutama media.

Terdahulu, katanya sebagai insan yang baharu sahaja berhijrah, dia sentiasa mencari dan berusaha untuk membetulkan kesilapan lampau.

"Alhamdulillah, saya rasa sangat tenang lepas membuang gambar-gambar tersebut, selepas bertudung ini saya banyak mencari apa yang tidak betul lagi dalam diri saya.

"Saya nampak Allah taala tunjuk satu persatu apa yang patut saya perbaiki bagi menjadi seorang insan yang lebih baik," katanya yang mula mengaji semula dan membuat pelbagai ibadah di bulan Ramadan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS